Foar ar goulennoù (FAG) | bev.bzh\nPenaos donet da vout ezel ?\nKrouit ur gont (klikit àr « Enskriviñ » ha grait ar pezh a vez goulennet ganeoc’h).\nEr feson-se e c'hrataoc'h doujiñ doc’h an Divizoù hollek implij (DHI).\nEvit netra en em enskriv an den.\nN'eo ket gwall aes din lenn e brezhoneg, ha gellout a ran ober gant an etrefas e galleg nemetken ?\nYa, tu zo en ober, divyezhek eo an etrefas penn-dre-benn. Neoazh, n'eo ket ret tamm erbet d'an implijerion ober gant ar galleg. Rak-se e kavoc'h danvez e brezhoneg nemetken, lakaomp profil implijerion arall pe o c'hinnigoù degemer (lojeris pe pred) pe c'hoazh abadennoù kinniget gante.\nHa bout eh eus benveger enlinenn hag a c’hellehe sikour ganin merdeiñ àr ar lec’hienn e brezhoneg ?\nEr penn kentañ e c'hellit monet en etrefas ag ar galleg d'ar brezhoneg : dre forzh gwelet ar pajennoù hag an testennoù e vihanay an dober lenn ar stumm gallek.\nEvit an testennnoù zo e brezhoneg nemetken e aliomp deoc’h ober gant ar geriadurioù enlinenn a vez kinniget gant Lexilogos ha gant Geriafurch (tu zo klask e meur a c'heriadur àr-un-dro gantañ).\nHa gellout a ran reiñ ma soñj pe sevel ur c’hlemmadur a-zivout ur c’houviour ?\nYa, kasit ho klemmadur deomp da degemer(e)bev.bzh.\nMa skrivan deoc’h da zisklêriiñ un diaezamant am eus bet gant un ezel bennak arall, ha chom a ray kuzh ma c’hemenn ?\nYa, tretet e vo ho kemenn gant hor pare nemetken. Grataat a raomp e chomo an divizoù etre c’hwi ha ni.\nKavet em eus ur bug er lec’hienn.\nPlijet ganeoc’h kas doare a gement-se d’ar chomlec’h degemer(e)bev.bzh.\nPenaos klask un emgav ?\nKlikit àr « Klask » ha leuniit ar furmskrid (sort emgav, deiziad, lec'h, ma vo tu d'ar vugale kemer perzh pe pas).\nC'hoant 'm eus kemer perzh en un emgav : penaos e c'hellan miriñ ur lec'h ?\nBev.bzh ne ra ket àr-dro miriñ pe lakaat da baeiñ. Ne ra ken nemet lakaat an implijerion e darempred. Diàr fichenn un emgav e c'hellit monet e darempred gant ar c'houviour ha goulenn gantañ miriñ ur lec'h evidoc'h.\nKlask a ran un emgav evit ma bugale, ha posupl eo ?\nYa, ma vez kavet àr fichenn an emgav ar menegoù « A-vod evit ar vugale » pe « Bugale a vo ».\nPenaos lemel e viradenn pe chañch traoù zo enni ?\nDegas a raomp soñj deoc'h ne ra ket Bev.bzh àr-dro miriñ ar lec'hioù ha ne ra ken nemet lakaat an implijerion e darempred. Ma ho peus roet da c'hoût d'ur c'houviour e karehec'h kemer perzh en un emgav ha miret enta ur lec'h gantañ, kasit doare dezhañ a gement chañchamant a c'hell degouezh dre ho postelerezh pe dre bellgomz, mand eo e niverenn ganeoc'h.\nMa soñj zo just monet e ti an dud met n’hellan ket degemer anezhe er gêr. Ha posupl eo ?\nYa, diazezet eo ar lec’hienn-mañ àr volontez vat an dud.\nHa dle eo monet da lojiñ ‘barzh ti un ezel am eus bet tro da lojiñ ?\nN’eo ket, a-vad e vez graet an eskemmoù, n’en em gav ket dleour an hini zo bet degemeret.\nKemeret em eus perzh en un emgav, pelec’h e c’hellan reiñ ma soñj ?\nN'eo ket ar savenn Bev.bzh gant ar soñj broudiñ an dud da reiñ un notenn da bep emgav. A pa vehe paseet mat pe fall, ar gwellañ zo monet da gomz d'ar c'houviour eeun-hag-eeun ha dre gaer. Ma teu c'hoant deoc'h reiñ kinnigoù da wellaat an traoù pe reiñ da c'hoût eh oc'h fallgontant gant an dra-mañ hag an dra-hont e c'houlennomp ganeoc'h bout aketus da ziskouez an tuioù mat seul taol.\nMod arall, ma ho peus c'hoant diskouez d'ar muiañ a dud pegen kontant eh oc'h gant ar lec'hienn, evit broudiñ brezhonegerion arall da gemer perzh er lec'hienn lakaomp, e vo ur blijadur evidomp embann ho soñjoù àr ar bajenn degemer. Gellout a rit o c'has deomp da degemer(e)bev.bzh.\nPenaos e c’hellan kas doare ag un diaezamant gant un emgav kinniget ?\nÀr bep fichenn emgav e vez kavet ur bouton « Disklêriiñ un drougimplij ». Ma klikit àr ar bouton-mañ en em gavoc’h àr ur furmskrid a dalvo da gas ur c’hemenn deomp. Etre c’hwi ha ni e chomo-eñ.\nPesort goulennoù a zlehen sevel doc'h ar c'houviour kent monet da lojiñ pe da zebriñ en e di ?\nMand eo ho soñj monet da lojiñ pe da brediñ e ti un ezel bennak ag ar lec'hienn e tleit, da gentañ penn, bout sur e vo dijapl d'an deiz a garit.\nMa vez dijapl, d'ar c'houviour ha d'ar re kouviet d'en em glevet àr ar mod d'aprestiñ an degemer :\n- ar pad (an niver a euriadoù pe a noziadoù) ;\n- an eur degouezh hag an eur loc'hiñ ;\n- ar lod a c'hellehe bout goulennet ganeoc'h reiñ evit ar frejoù.\nReiñ a ray ar c'houviour e chomlec'h resis hag e niverenn-bellgomz ivez.\nRespontet en deus un implijour din n'eo ket evit man degemer daoust ma oa lakaet e gouviadenn d'an deiz am boa klasket.\nTreset eo ar savenn evit ma vo aes d'implij, evit ar c'hlask kerkoulz hag evit ar c'hinnig degemer evit noziadoù pe predoù.\nEvel-se e c'hell ar gouvierion lakaat ar prantadoù ma kav gante e vint dijapl en ur mod plaen.\nD'an implijerion intereset emañ enta sellet ha dijapl e vo ar gouvierion da vat d'an deiz a garehent.\nPenaos kemer perzh en un emgav kinniget àr ar savenn ?\nMand eo ho soñj kemer perzh en un emgav kinniget gant un ezel bennak ag ar lec’hienn e c’hell bout graet an traoù dre ziv feson :\n1. Holl an titouroù rekis (pad, eur, lec’h emgav ha c’h.) zo lakaet er fichenn savet gant ar c’houviour ha n’eus ket bet lakaet niver uhelañ a dud erbet (lakaomp evit un degouezh er-maez). Ne vo ken nemet monet eno evit kemer perzh en emgav.\n2. Mankiñ a ra titouroù zo pe dav eo miriñ e lec’h en arbenn ag un niver uhelañ a dud bet lakaet. Kerzhit e darempred gant ar c’houviour evit en atersiñ diàr-benn an degouezh (lakaomp pegen diaes e vo an dro-vale, penaos e vo kaset an c’hoari, an dafar da zegas, ha c’h.) hag evit bout sur evel-se e c’helloc’h kemer perzh. D’ar c’houviour e vo enta merkiñ mat an niver a dud evit bout sur e c’hello donet a-gement a c’hoant kemer perzh.\nC’hoant ‘m eus kinnig un emgav er-maez a Vreizh met ar gartenn ne ziskouez anv-lec’h erbet lec’h ma faot din er lakaat. Penaos ober ?\nOber a ra ar savenn Bev.bzh gant servijoù kartennouriezh frank OpenStreetMap. Maget eh eus bet ur roll anvioù-lec’h e brezhoneg, diàr labour Ofis publik ar brezhoneg dreist pep tra, gant implijerion Internet, evit gelliñ o diskouez àr kartennoù OpenStreetMap. Neoazh, er « gwiskad » roadennoù-se n’eus nemet un dornadig anvioù-lec’h er-maez a Vreizh hag ar gwiskad-se ne ra ket dave d’ar roadennoù zo c'hoazh anezhe, a pa vehent e galleg pe e yezh ar broioù diskouezet. Rak-se e kinnigomp deoc’h monet, doc’h rekis, àr stumm « etrevroadel » OpenStreetMap, hag a ziskouez anvioù-lec’h ofisiel ar broioù diskouezet. Evit en ober, klikit àr ar bouton « Etrevroadel » er lein a-zehoù àr ar gartenn.\nPegement a goust en em enskriviñ àr ar lec’hienn ?\nEvit netra en em enskriv un den.\nHa chom a ray digoust monet àr ar lec’hienn ?\nYa, grataat a ra ar gevredigezh Roued e chomo digoust an aksed d’ar lec’hienn evit an hiniennoù.\nPegement a goust un emgav ? Ur pred, ur lojeris, ur c’henweturiñ ?\nMa seblant deoc’h penaos ar prantad soubiñ a savo mizoù, daoust ma n'eus meneg erbet a gement-se àr ar fichenn, e aliomp deoc’h aters ho kouviour a-zivout an dalc'h-se en a-raok.\nMe 'garehe sikour ar raktres Bev.bzh, petra 'c'hellan ober ?\nKentañ tra d'ober : kasit brud ag ar lec'hienn Bev.bzh tro-dro deoc'h !\nHep an implijerion n'eus tamm talvoudegezh erbet d'ar savenn.\nSeul niverusoc'h e vimp ec'h ober plaen ganti ha seul vuioc'h a emgavioù plijus a vevomp asampl en hor buhez pemdeziek, seul vevoc'h ha seul sonnoc'h e vo kumuniezh ar vrezhonegerion. N'eus nemet er feson-se e vo roet holl e dalvoudegezh d'ar raktres.\nGellout a raer bout engortoz ma kreskay an niver a implijerion rak ma tay c'hoant da dud arall deskiñ ar yezh hag ober ganti er-maez ag o frantadoù deskiñ, hag evel-se e lakaint-i o anv ivez.\nTu zo deoc'h ivez reiñ un donezon d'ar gevredigezh Roued.\nPandeogwir emañ soñj ar gevredigezh gant ur pal splet hollek (da lâret eo ne labour ket evit hec'h izili nemetken) e c'helloc'h digontiñ 66 % diàr ho tailhoù.\nResev a raoc'h enta ur paper-diskarg enebadus da velestradurezh an tailhoù.\nMa faot deoc'h sikour ganeomp en ur mod arall eh omp sur da gavout labourioù da fiziiñ ennoc'h !\nRespont d'ar goulennoù bet kaset gant implijerion a c'hellehe bout unan anezhe, pe c'hoazh tretiñ ar skeudennoù bet lakaet gant an implijerion da vagiñ skeudennaoueg ar lec'hienn.\nPetra eo modell armerzh ar lec'hienn ?\nSevel ar lec'hienn zo bet argantet, evit darn, gant ar Redadeg evit 10 000 €, ha gant ar gevredigezh Roued hec'h-unan, ha hi argantet gant donezonoù nemetken.\nEn arbenn ag ar mizoù bloaziek e tleo ar vodell armerzh chañch.\nN'omp ket engortoz a lakaat an hiniennoù da baeiñ, na da werzhiñ an disterañ titour muioc'h.\nHiziv e soñjomp e c'hellehe bout lakaet bruderezh (e brezhoneg !) pe ur c'hinnig servijoù treset evit aktourion arall kumuniezh ar vrezhonegerion.\nPenaos kemmiñ titouroù ma frofil ?\nDa bep koulz e c'hellit kemmiñ titouroù ho profil hag a zo en ho taolenn-stur. Goude bout kevreet, klikit àr « Ma c'hont », ivinell « Titouroù ».\nNe ouian ket penaos priziiñ ma live e brezhoneg.\nGellout a rit priziiñ ho live en hoc'h-unan a-bouez ar levrig-embriziiñ.\nPenaos chañch ma ger-tremen ? ma chomlec'h postel ?\nGoude bout kevreet, klikit àr « Ma c'hont », ivinell « Surentez ».\nKlask a ran kemmiñ titouroù ma c'hont met ne zeu chañchamant erbet àr ar lec'hienn.\nKasit ur c'hemenn deomp d'ar chomlec'h degemer(e)bev.bzh.\nPenaos e c'hellan lemel ma c'hont ?\nGoude bout kevreet, klikit àr « Ma c'hont », ivinell « Titouroù », ha klikit àr ar meneg « Lemel ma c'hont ».\nKrouet em eus ur gont met ne 'm eus resevet postel kadarnaat erbet.\nMarse emañ arru ar postel en ho teuliad stroboù (spam). Ma n'er c'havit ket ennoñ, kasit doare deomp d'ar chomlec'h degemer(e)bev.bzh.\nKollet eo ma ger-tremen ganin.\nKlikit àr « Kevreiñ », ha goude àr ar meneg « Kollet eo ho ker-tremen ».\nLakait ho chomlec'h postel kent er c'has.\nKaset e vo ar mod da adtapout ar ger-tremen dre bostel gant ar lec'hienn.\nPenaos emañ ganet Bev.bzh ?\nGanet eo ar raktres Bev.bzh diàr an abegoù-mañ : rankiñ a ra ur yezh bout implijet evit beviñ, desket e vez buanoc'h hag aesoc'h é taremprediñ yezherion arall, strewet eo kumuniezh ar vrezhonegerion e pep lec'h e Breizh hag e lec'h arall ha, dreist pep tra, gellout a ra bout anezhe e lec'hioù zo hep goût da zen (da skouer er c'hêrioù bras).\nRe a zeskidi a zilez enta ar brezhoneg rak ne gavont ket degouezhioù a-walc'h d'ober gant ar yezh, daoust ma eh eus e-leizh a yezherion arall er gêr vras mand int é chom.\nSetu penaos emañ ganet e 2013 ar soñj sevel ur lec'hienn hag a ray an tu d'ar vrezhonegerion d'en em gavout enlinenn evit beviñ prantadoù soubiñ, pell a-zoc'h ar skrammoù, evel ma vez kinniget gant lec'hiennoù arall, enne kinnigoù abadennoù a bep sort (re sevenadurel, sport pe re arall) pe c'hoazh kinnigoù da vout degemeret pe da zegemer.\nAr Redadeg, studiet ganti ar raktres e 2015, he doa dalc'het ur lodenn anezhañ, hini Bod pe boued (« Degemer pe bout degemeret e brezhoneg »).\nAbalamour d'an diover a amzer da reiñ d'ar raktres eh eus bet taolet termen dezhañ hag e miz Du 2018 e resevo Roued, ar gevredigezh e karg anezhañ, an hanter ag ar sammad bet lakaet gant ar Redadeg a-benn ar fin.\nE 2020 e teu ar raktres er-maez !\nGant kinnig an ajañs web bet dibabet, GroupLive (Ploeren, 56), e vo tu sevel ar muiañ ag an arc'hwelioù bet treset, nemet daou anezhe :\n- renabliñ barregezhioù ar vrezhonegerion, hag a chom da sevel, d'hor soñj-ni, evit gellout sevel pareadoù brezhonegerion penn-dre-benn en-dro da raktresoù liessort ;\n- lakaat àr-wel ar lec'hioù micherel (embregerezhioù, komersoù, ha c'h.) lec'h ma c'hell an den bout servijet, pezh zo bet graet a-c'houde gant ar lec'hienn stal.bzh.\nEvit piv emañ savet ar savenn ?\nTreset eo evit ar re gomz ha/pe a zesk ar brezhoneg, hag evit kement den a c'hoant ober gantañ en e vuhez pemdeziek.\nStad ar raktres hag an tresoù evit an amzer da zonet\nDeoc'h-c'hwi eo ar savenn-mañ !\nDaoust ma seblante deomp bout klok a-walc'h a pand eo bet lakaet enlinenn e 2020 ne barra ket doc'homp a zerc'hel d'he gwellaat.\nNa zoujit ket enta a ziviz deomp pesort kemmoù a garehec'h ma vint graet d'ar lec'hienn, a-fet an ergonomiezh koulz evel evit an daremprediñ etre an implijerion pe evit an arc'hwelioù kinniget.\nEvel-just n'omp ket evit grataat deoc'h e vint graet met sur eo e vint studiet pervezh ganeomp ha marse e vint degaset a pa vo komz a zegas ur chañchamant bras d'ar lec'hienn, pezh a vo graet a pa vo argant a-walc'h.\nAr chañchamantoù a zegouezho a vo doc'h ar prederi pennañ, da lâret eo dalc'h an argant : evit netra e raer gant ar lec'hienn met mizoù a zo d'he lakaat da vonet en-dro enlinenn.\nDav e vo enta kavout kantrepouez etre derc'hel an implij digoust evit an hiniennoù hag argantiñ ar benveg da vout sur e pado.\nE-mesk ar soñjoù zo ganeomp e kaver ar soñj sevel ur widget treset evit ar c'hevredigezhioù a labour evit ar brezhoneg. Ec'h ober gantañ e c'hellint reiñ da c'hoût aes-kaer o c'hinnigoù stal(ioù)-labour, o abadennoù, o degouezhioù e brezhoneg a-bouez hor lec'hienn. Ur mod oc'hpenn da vrudiñ e vo-hi.\nMarse e lakaimp ivez bruderezh àr ar lec'hienn ma ro an tu da baeiñ ar mizoù stabil (herberc'hiiñ, kempenn).\nGoulenn a raimp ma vo graet e brezhoneg dre ret.\nAn arc'hwel renabliñ barregezhioù ar vrezhonerion, dezhañ ar pal sevel pareadoù enne brezhonegerion nemetken, hag int é labourat àr raktresoù liessort, stag d'ar sevenadur pe pas, a oa er raktres kentañ. Dilezet eo bet evit c'hoazh, met marse e vo kavet e lec'h dezhañ er savenn... pe e lec'h arall !\nHa bout eh eus raktresoù arall gant ar gevredigezh Roued ?\nGellout a rit kavout hor raktresoù amañ.\nBenvegoù ar web\nPenaos eh a en-dro kartenn ar lec'hienn ?\nOber a ra ar lec'hienn gant ar servij kenlabour kartennouriezh enlinenn OpenStreetMap.\nPenaos choaziñ ur skeudenn evit an emgav a ginnigan ?\nP'en em gavit àr ar bajenn da sevel pe da gemmiñ un emgav, er lodenn « Poltred an emgav » e c'hellit :\n« Choaziñ ur poltred er skeudennaoueg », da lâret eo ober gant ur poltred ag hor bankad poltredoù ;\npe « Lakaat ur poltred personelaet » ma ho peus c'hoant lakaat ur poltred hag a zo c'hoazh ganeoc'h. Hennañ a zle bout deoc'h pe bout frank a wirioù.\nNe gavan skeudenn erbet evit ma c'humun pe evit an abadenn am eus c'hoant kinnig.\nGellout a rit ober gant poltredoù hor bankad skeudennoù.\nP'en em gavit àr ar bajenn da sevel pe da gemmiñ un emgav, er lodenn « Poltred an emgav », klikit àr ar meneg « Choaziñ ur poltred er skeudennaoueg ».\nMa ne zeu disoc'h a-vod erbet da heul ar c'hlask evit ho kumun pe evit an abadenn kinniget eh eus div feson d'ober :\n1. Ober gant ur poltred tennet ganeoc'h.\nAze en em gaver c'hoazh gant daou hent :\nNe zegouezh ken nemet d'an emgav a ginnigit (da skouer, poltred ho ti ma kinnigit lojiñ implijerion arall). Gellout a rit ober gantañ evit ar fichenn-se nemetken. Da notenniñ zo e tilezit ar gwir da vout paeet gwirioù oberour, ur baemant hag a vehe bet graet gant ar savenn pe gant ar gevredigezh Roued.\nGellout a rahe talviñ da implijerion arall (da skouer poltred un abadenn ha na vez ket kavet c'hoazh er skeudennaoueg). Hoc'h aliiñ a raomp enta da reiñ ar poltred-se d'ar savenn Bev.bzh. Evel ma tispleg an divizoù hollek implij (DHI), an implij ag ar poltred àr ar lec'hienn ne zegaso ket naket ar gwir da dapout gwirioù oberour. Met deoc'h-c'hwi e chomo hag a-bouez eo enta leuniiñ ar vaezienn IPTC « Copyright ».\n2. Klask ur poltred frank a wirioù. Evel ma tispleg an DHI e chomoc'h kiriek a implij ar poltred-se àr ar lec'hienn hag àrnoc'h e vo lakaet ar garez ma vez gwallet gwirioù oberour zo.\nPenaos reiñ ur skeudenn d'ar lec'hienn Bev.bzh ?\nA pa vêc'h é sevel un emgav, ma ne gavit poltred a-vod erbet er skeudennaoueg, e c'hellit « Lakaat poltredoù personelaet ».\nKlikit goude àr ar bouton « Klask fichennaouegoù » evit choaziñ ur poltred a zo àr hoc'h urzhiataer pe àr ho penveg.\nDle e vo deoc'h askiñ ar log da destoniiñ eh oc'h an aozour anezhañ pe da destoniiñ emañ ar gwirioù implijout ganeoc'h.\nEvel-se e roit ar gwirioù implijout d'ar savenn Bev.bzh ha ne sav dle erbet àrnezhi ma vez embannet ar poltred stag d'hoc'h emgav en arbenn ag ar gwirioù oberour.\nMa askit ivez ar log da ziskouez eh oc'h kontant ma vo lakaet ar poltred-se e skeudennaoueg ar savenn e vo tretet ar poltred ganeomp evit ma c'hello implijerion arall ober gantañ goude bout kaset ur c'hlask a-bouez gerioù-alc'hwez.\nC'hoant ho peus aesaat deomp ar labour ?\nTretit ho poltred en hoc'h-unan !\nAr gwellañ ledanded a zo 1 000 px.\nEvit ma vo tu kas ur c'hlask e tleer stagiñ an titouroù IPTC doc'htoñ.\nGant poelladoù digoust e c'heller en ober.\nÀr ar poltred e lakaoc'h aozour ar poltred (maezienn Copyright), ar bloaz pe an deiziad mand eo bet tennet, ar lec'h (ar c'humun, ar lec'h resis, ar vro) ma c'hell bout anavet dre ar poltred, an abadenn a ziskouez doc'h ma vez, ha c'h. Ar gwellañ eo ma vint lakaet e brezhoneg hag e galleg evit roiñ an tu da glask en div yezh.\nDa skouer, setu an titouroù IPTC stag d'ar poltred-mañ :\n- "Camaret-sur-Mer, Kameled, chapelle Notre-Dame-de-Rocamadour, Chapel Rocamadour, bateaux, bagoù" evel gerioù-alc'hwez ;\n"©Donatienne Guillaudeau - CRT Bretagne" evel Copyright.


Instruction general evit ar sul hac ar gouel - Wikimammenn\nInstruction general evit ar sul hac ar gouel\nL. Prud'homme, 1849 (p. 199-203)\n◄ Santimanchou Santes Theresa en quêver ar vuez Instruction general evit ar sul hac ar gouel Instruction evit an dour benniguet ►\nvar ar mysteriou\nHac an amseriou santel pere a vez solenniset en Ilis epad ar bloaz, evit disqui d’ar bobl ho zremen gant an intantion, an devotion hac ar profit a c’houlen hor mam santel an Ilis digant he bugale ar gristenien catholic.\nEvit peb Sul ha peb Gouel berset epad ar bloas.\nPEguement bennac na deus deiz ebet na dleffe ur c’hristen he dremen santelamant, oc’h en em absteni diouz ar pec’het hac oc’h ober œuvrou mad, ez ê couscoude oblijet da santifia gant un devotion particulier certen deiziou, pere en deus Doue reservet evita he-unan, pe e deveus an Ilis gourc’hemennet deomp da solennisa. An deiziou-ma eo ar suliou hac ar goueliou bers.\nAr sul pehini so galvet en latin deiz an Autrou, eo an devez en pehini e commanças Doue da groui ar bed, hac e ressuscitas hon Autrou Jesus-Christ. Cridi a reer ive penaus oe da sul e tisquennas ar Speret Santel var an ebestel d’ar Pantecost. An deiz-ma so solenniset gant ar gristenien en plaç ar sabat, da lavaret eo, ar sadorn, pehini a vese solenniset gant an Israelitet el lesen ancien, abalamour ma oa d’an deiz-se en devoa Doue reposet ha paoueset o groui ar bed universel, oc’h ober pehini en devoa impliet c’huec’h devez, peguement-bennac ma c’halfe he ober oll en ur momet.\nAr sul a so galvet ive un devez a repos, rac ma tleomp neuse paouez ha reposi diouz an occupationou tamporel, evit vaqui d’an occupationou spirituel, pere a apparchant ouz servij Doue. En commançamant ar gristenien her galver c’hoaz deiz ar bara, dre sujet ma en em assamble an disquibien hac ar grisrentien fidel en ur memes leac’h da derri ar bara, da lavaret ê, da gommunia bep sul ; quement-se eo a so represantet brema dre ar bara benniguet pehini a vez distribuet en ilis bep sul, hac a dleer da guemeret gant devotion evit communia spirituelamant, oc’h he zibri gant desir da receo corf Jesus-Christ.\nOblijet omp eta da santifia ar sul en anaoudegues da guenta en andret Doue an Tad, d’hor beza crouet ; d’an eil, en andret Doue an Map, d’hor beza prenet ; ha d’an drede, en andret ar Speret Santel, d’hor beza santifiet gant he c’hraç.\nAn Ilis e deveus cafet a propos oblija he bugale da santifia er memes fæçon certen deiziou-all er bloaz, pe deus a re darn a so evit enori ar mysteriou eus hon redamtion, ha darn all evit enori ar memor eus ar Verc’hes Vari hac eus ar sænt, hac an deiziou-se a so hanvet goueliou.\nSantifia ar sul hac ar gouel ê ho zremen hac ho implija santelamant. Ar santification-se a gonsist en daou dra : da guenta, oc’h en em absteni diouz peb œuvr servil, [h]a  diouz peb labour ha peb occupation tamporel, a guement na vez quet necesser evit servij Doue hac evit mezur ar c’horf hac antreteni ar vuez. Ret eo ervat caout memor penaus eus an oll œuvrou servil ar servila hac ar voassa eo ar pec’het, pehini hon rent servijerien hac esclavet d’an ærouant ; ha peguen difennet bennac eo al labourat d’an deiziou santel-ma, ez ê c’hoes criminaloc’h, evel ma remerq sant Augustin, ho zremen en dançou, en divertissamanchou hac er c’hoariou libertin, eguet na ve ho implija el labour.\nAn eil tra eo en em santifia hon-unan hac en em burifia diouz hor pec’hejou, o tistrei ouz Doue dre ur guir binijen hac ur guir confession, mar en em guelomp en goall stad, oc’h en em occupi en pez a apparchant ouz servij Doue, hac en œuvrou a religion hac a zevotion.\nEtre an œuvrou-se e deveus an Ilis choaset unan en particulier, pe da hini fal[v]e[s]et  dezi hon oblija dindan boan a bec’hi marvelamant, nemet un excus legitim hor be ; da c’housout eo, assista devotamant er sacrifiç divin eus an oferen. Hou-ma eo ar guenta hac an excellanta eus an oll œuvrou a reiigion. An Ilis oc’h ober deomp ar gourc’hemen-ma, ne deveus quet pretantet hon exanti eus an obligation pehini hon eus d’en em applica en deiziou santel ma d’an œuvrou all a religion hac a zevotion : un action santel epquen ne de quet aoualc’h evit santifia het-a-het an deiz, ha ne hell quet rei al liberte da dremen ar rest eus an devez en afferou tamporel nac en divertissamancbou, pa ne vent quet memes criminal na disagreabl da Zoue.\nAr gourc’hemen-ma da glevet an oferen d’an hevelep deiziou, a so bet great en un amser ma voa accompagnunequeet ar sacrifiç divin-se gant cals a bedennou, a instructionou, a lecturiou hac a oeuvrou-mad pere a zalc’he ar gristenien fidel en ilis un darn vras eus an deiz, hac evelse hen tremenet casi het-a-het oc’h assista en oferen, pehini a gomprene neuse cals a actionou santel hac a ceremoniou na gompren quet brema. Hoguen an intantion hac an urz eus an ilis eo hrema c’hoas ma vezo assidu he bugale da assista en oferen-bred, er pron hac en instructionou a vez great en ho farres d’an deiziou santel se : hac e c’houlen outo ive ma vezint sourcius da assista er gousperou bac er rest eus ar servij divin. En em abusi eo’ta dont d’en em gontanti da sul ha da vouel da assista en un oferen varblean epquen, ha fallout compren en assistanç-se an oll santincation eus ar sul hac ar gouel pehini so gourc’bemennet deomp. Obeissa a reer evit guir d’al liseren eus a courc’nemen an Ilis oc’h assista epquen en oferen da sul ha da vouel ; mæs en em gontanti da assista en un oferen varblean hepquen, hep ajoufi gant quement-se œuvr all ebet a religion hac a zevotion, evel a c’hoarvez gant cals a gristenien, an dra-se so control d’ar speret ha d’an intention eus an Ilis er gourc’hemen-se memes, ha disobeissa da gourc’hemennou all pere e deveus great, ouspen ma chomer er fæçon-se hep satisfia d’ar gourc’hemen a ra Doue da santifia ar sul het-a-het epad an deiz.\nRac-se’ta ho pezo sourci d’en em absteni da sul ha da vouel diouz peb pec’het, diouz peb labour hac occupation diffennet,ha diouz quement so control d’ar santification eus an deiziou santel-ma. Lacat a reot ho poan d’en em santifia hoc’h-unan oc’h en em burifia diouz ho pec’hejou dre ar gontrition, hac o tostaat ouz ar gonfession, mar en em santit en stad a bec’het marvel. En em renta a reot fidel hac assidu da assista gant attantion ha gant devotion en oferen-bret, er prôn, en instructionou, er sarmon hac er rest eus ar servij divin, pehini a vez celebret quent ha goude creisdeiz en hoc’h ilisou. Hac oc’h implija an darn-vuia eus an deiz en ezerciçou public-se pere a vez great en ilis, hac er praticou all a zevotion hac a garantez, ec’h ellot quemeret ivez un nebeudic amser bennac da recrei ho speret, da zisquiza ho corf diouz al labour hac ar fatig eus ar sizun, dre ur repos inoçant pe dre ur recreation hac a ve honest, hep rei goall exempl ebet da zen.\nAr sul o veza consacret particulieramant evit enori ar ressurection eus hor Salver, a ro leac’h da sant Ambroas da lavaret penaus e tleomp consideri peb stil a hed ar bloaz evel ar Sul-Phasq, hac a ra ive d’an Ilis lavaret an Angelus a-sao eus adelec ar sadorn da greisdeiz betec ar sul da nôz, en memor eus ar resurrection glorius-se, pe dre hini a savas hon Autrou eus ar bez da sul. Ha rac-se e lequeot ho poan da antren en speret an Ilis en deiz-se, hac o caout memor eus ar myster bras-se, pehini eo an errez eus hon esperanç da ressuscita ivs svit ar c’hloar unan an deiziou-ma ; e quemerrot ur gouraij nevez da souffr ha da vervel gant Jesus-Christ d’ho coall inclinationou ha d’an attaich ouz quement-se var an douar, evit beva ivez ha ren gantan eternellamant goude-se en he barados.\n↑ Moullet : da.\n↑ Moullet : falsevet.\nAdtapet diwar « https://br.wikisource.org/w/index.php?title=Instruction_general_evit_ar_sul_hac_ar_gouel&oldid=164958 »\nKemmoù diwezhañ degaset d'ar bajenn-mañ d'an 20 Du 2020, da 18:04.


Emission Sinema : Barbara\nEmission Sinema - Episode diffusé le 29.09.2017\nUr film sevenet gant : Mathieu Amalric (2017).\nGant : Jeanne Balibar, Mathieu Amalric (2e00).\nEvid ar re n'o doa ket anavezet Barbara, n'eo ket ar film-mañ a zegaso ur bern traoù dezhe war he divoud. Gouied a rint e oa kanerez, e barr he brud pa oa Jacques Brel, Georges Brassens pe Serge Gainsbourg e barr o brud ive. Evid ar re o deus soñj anezhi c'hoazh, ag he sonennoù ken difer, e chomint war o c'hoant da ouied hirroc'h. Rag n'o ket ar film-mañ ur biopik a-sort gant ar re a vez gwelet liez, é tiskouez paz ha paz buhez tudennoù zo o deus laosket o louc'hañsoù e memoer an dud, pe e memoer tud zo d'an nebeutañ. Meur a wezh zokén e vez savet biopikoù diwar-benn tud dianav groñs ha daet unan bennag d'o zennañ a-zindan an deñwelded o zalc'he kuzhet (da skwer Vivian Mayer).\nA-benn ar fin, daoust d'an titl, diaez eo lâred a-zivoud piw ema ar film : unan a-zivoud ar ganerez Barbara, pe unan diwar-benn an aktorez he deus c'hoariet ar Barbara wirion, pe c'hoazh ur film a-zivoud ar sevener e-hunan, da lâred eo Mathieu Amalric. Rag ur vrodadenn gàer en deus graet Mathieu Amalric amañ, un oberenn-sinema tro-dro d'ar ganerez vrudet ogozig daet da voud un digarez.\nE-sigur diskoueziñ ur filmañ diwar-benn Barbara e kas Amalric an arvesterion dre wenodennoù dic'hortoz. Gwezh e welomp, en dregleur liez neuze, Barbara en hec'h amzer war filmoù kozh. Gwezh e vez gwelet Brigitte (Jeanne Balibar) é c'hoari Barbara pa ne vez ket Jeanne Balibar he-hunan. Gwezh e kouezh lagad ar c'hamera war ar sevener, ha n'eo ket ne vern peheni amañ !\nDiskoueziñ a ra Mathieu Amalric boud un den etre daou ved ataw : ar bed-mañ hag ar bed arall, an tre-hont. Prest da bouezañ war realded ar bed-mañ ha prest da ziverkañ souden, da beb termen, ar pezh en doa klasket ober. Pa oa tuchant un den fetiz, gwirion, e ta, un herrad goude, da voud tre evel moged, ha den ne oui perag. N'eo ket moged mouguz, mez un nivlenn soutil hag a zisparisa en un taol heb gouied d'an den. Ha tre evel-se ema c'hoari Jeanne Balibar ive, a vez gwelet da beb an amzer é nijal uhel gant he c'homzoù prim ha leun a dan, pe sioul, he bizied é redeg war ar piano hag é tegas soñj dimp ag an tonioù kàer a anavomp oll. Hag an aktorez, ken pell ema waet gant he c'hoari, ma vez diaez gouied gwezhavez piw a weler war ar skramm, hi pe he modell.\nHa nawazh ne ya ket jamez an traoù beteg ar penn eh omp é c'hortoz. Jamez ne vez klevet ur sonenn en he fezh. Ema peb tra evel an oabl distabil, kogus é vont ha kogus arall é kemer o lec'h. War-dreñv ataw e chom digemm an oabl glaz, daoust dezhañ boud masket da beb termen pe dost gant darvoudigoù ar vuhez.\nNen deus ket klasket Mathieu Amalric taolenniñ buhez Barbara enta. Nawazh, dre douchoù skañv a zremm ar ganerez, dre hañvaltres dremm Jeann Balibar, dre zifetisted ar sevener er film, e chom war hon speredoù ur louc'hañs achantet. Setu aze gwir sinema arzel, troiellet ar skritur anezhañ evel m'ema an traoù e spered Mathieu Amalric kredabl, mez kàer, pinvidig, skañv ha don war-un-dro.\nTud zo n'o deus ket karet ar film, re luziet evite, diskonfort, sourprenuz. Ha gwir eo. N'eo ket evel ur stêr hir ha trankil. Ne heulia ket un hent lojik, rag da beb paz e ya gant ur gammdro, ataw é c'hoari gant e deir zudenn bennañ, Barbara, Jeanne Balibar, Amalric. Ha chomel a ra goude skeudennoù tud leun a vuhez, peb unan gant e liw dezhañ e-hunan evid un daolenn n'em eus ket skuizhet ganti tamm ebed.\nJean-Claude Le Ruyet.20170929b.231F.


Houad penn ruz - Wikipedia\nHouad penn ruz\nUr par Mareca penelope,\nluc'hskeudennet e WWT Slimbridge\nGalvadennoù bet enrollet e Dorset\nUrzhad : Anseriformes\nKerentiad : Anatidae\nGenad : Mareca\nAn houad penn ruz (liester : houidi penn ruz) a zo ur spesad evned palvezek, Mareca penelope an anv skiantel anezhañ (Anas penelope kent) .\nDeskrivet e voe an houad penn ruz gant Linnaeus e 1758 e 10vet embannadur e Systema Naturae dindan an anv Anas penelope, anas o verzañ ar ger latin evit "houad" ha penelope oc'h ober dave d'un houad hag en devije saveteet Penelope pa voe stlapet er mor. |\nEtre 42 ha 52 cm eo hirder al labous, 71–80 cm e zigorded ha 500-1100 g e bouez.\nGris eo kostezioù ha kein ar par, du eo e lost, gwer teñval e bluñv askell ; un takad gwenn skedus a weler war laez e zivaskell dispak. Roz eo e vruched, gwenn e gof, rous e benn gant ur gurunenn liv ar c'hoaven. Pa ne vez ket mare ar gouennañ ez eo neuz ar pared tostoc'h da hini ar barez, a zo gell sklaer he fluñv.\nUn houad penn ruz\ne Fujimae-higata (Nagoya, Japan)\nVioù Anas penelope\nUn houadez penn ruz\nBevañ a ra diwar amprevaned ha plant peurliesañ, a gav e pradeier pe geunioù.\nKavout a reer ar spesad o neizhañ e hanternoz ha kreiz Eurazia hag o c'hoañviñ en Afrika ha kreisteiz Asia.\nAlies e vez e Breizh-Veur hag en Iwerzhon er goañv, hogen ne chom ket da ouennañ Bro-Skos. A-wechoù e vez gwelet en SUA ivez : dre ma'z eo bagadus-kenañ al labous ez a alies kevret gant Anas americana, betek hironañ gantañ.\n(en) Mareca penelope war al lec'hienn BirdLife International.\n(en) Mareca penelope war lec'hienn an International Union for Conservation of Nature (IUCN).\n↑ Martial Ménard, Dictionnaire français-breton, Éditions Palantines, 2012, pajenn 1241a.\n↑ IOC World Bird List Update Version 7.3 (31 GOU 2017)\n↑ Mareca penelope war al lec'hienn Avibase.\nAdtapet diwar « https://br.wikipedia.org/w/index.php?title=Houad_penn_ruz&oldid=1973874 »


Degouezhiñ a ras dezhañ un deiz arrast da chakiñ ur greuñven\nSujet: Degouezhiñ a ras dezhañ un deiz arrast da chakiñ ur greuñven Mer 6 Jan - 18:17\nComment vous comprenez ça ?(extrait de L.ar Meliner)\nJe suppos equ'ils ont actualisé l'orthographe, j'ai pris ça sur le site se Sten Kidna.\nSi quelqu'un sait ce qu'est "ur pesk moj"...\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 18:23\nDans le Favereau, on trouve p. 532 "mojig-du (loc. dorade noire W F.V.)".\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 18:33\nen v.o., ça donne "Degoéhein e hras dehon un dé arrest de chakein ur greuen, én ur haer a dachad ar ribl en Ével."\nJako Fri-Kam - War bont er velin\nCela doit vouloir sûrement dire : un jour, il vint à s'arrêter pour "casser la croûte", dans un superbe endroit sur la rive du l'Evel.\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 18:56\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 19:01\nMais je crois qu'ici, dans ce contexte, il faut traduire ur pesk moj mortalus par un poisson avec une tête difforme ou quelque chose d'approchant.\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 19:55\nOui ave cla v.o, on comprend mieux, j'hésitais avec "arrast" et "greuñven". La transcription est curieuse...\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 20:03\nkreun, kreuñ(v) '(de la) croûte' ; ur greunenn, ur greuñvenn 'une croûte' (dans le DBFV d'E. Ernault : "krèu de la croûte, krèuen croûte."\npourquoi écrivent-ils "arrest(ein), "arrast " en vannetais unifié ?\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 20:17\nIls ont écrit seulement "arrast", non? En unifié ils auraient pas écrit "arrastein"...\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 20:20\nOui, ils ont écrit arrast, ce qu'on trouve écrit arrest ou arrestein (cf. DBFV d'E. Ernault) en orthographe vannetaise traditionnelle.\npourquoi ce 'a' ?\nF. Favereau, de son côté, ne l'écrit qu'avec un 'r' : arestiñ,-o, aretañ,-iñ, -o. (en interdialectal).\nDans R. Hemon, on trouve "arest, arrêt, décret" avec un seul 'r'.\nidem dans le Geriadur brezhoneg d'An Here de 1995.\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 20:45\nCe texte avait déjà fait l'objet d'une unvanisation :\nMeur a wezh, é klask gouiet re, e vez souezh get an den ! Klevit kentoc’h ar pezh a zegouezhas, bout a zo pell ‘zo, pell ‘zo bras, get ur pesketaour, kurius doc’h sour, c’hoantaet dezhoñ gouiet penn da segred ar bed.\nUr wezh enta eh oa un den é valé bro. Ur pesketaour e oa, unan dour dous, ha klask a rae ur wazh lec’h ma vehe bet bourrapl dezhoñ ober e vicher. Degouezhiñ a ras dezhoñ un deiz arrest da chakiñ ur greuñvenn, en ur c’haer a dachad àr ribl an Evel.\nEn tachad-se, e seblante an dour bout du-kel, gronnet ma oa get ar bodoù haleg hag e blege ar barroù anezhe da heskennat red an dour. Skudell dour ha limouch a vrave bevennoù ar stêr get o lostadoù gwer hag o bokedoù gwenn.\nEtre daou venez e rede an Evel, èl ma red atav. Doc’h un tu ema menezioù Boulé ha re Bod-Choch ha doc’h an tu ‘rall re ar Bodri hag ar Faoued, savet eno get an Autru Doue evit difenn peoc’h ar flagenn bourrus-se.\nDoc’htu e kavas brav ar baleour-bro ar c’hornad, hag a-benn en em lakas da sevel ul loj e korn ur bratell glas. Pevar pilot koad, bountet en douar, un doenn banal ha heek, un toull en doenn evit ar moged ha setu tiet man den.\nMechal piv e oa-eñ ? Hag a beban e tae-eñ ? N’er larin ket deoc’h, rak er gouiet ne ran ket. Moranvet e oa Jako Fri-Kamm get bugale an dro, rak m’en doa ur fri hir-hir, ur fri hir ha kromm hañval doc’h un divoucher gouloù. Evel-se eh oa e fri ivez ha n’en tamallan ket dezhoñ peogwir, hervez ma larer, nend eus fas brav erbet a zo bet difetet get ur fri hir.\nHa neuze, evel mah oa eh oa...\nHani ne dostae forzh-kaer da loj Jako, rak kentizh ma wele ur stronk lapous bennak é flaerat en-dro dezhoñ, eh ae ar boulom àr e lerc’h get e gorzenn hir. Hag evel mah oa ul linenn e penn ar berchenn, hag un higenn e penn al linenn, dam ! ar vugale e dape botoù-kazel ha ne dostaent ket ken.\nDidrous enta e veve Jako en e lojig àr ribl an Evel. Adal ar mintin betak an noz e veze gwelet é klask preñved, é kempenn e linennoù hag é heuliat kammdroiennoù ar wazh. Pesked a dape, biskoazh kement ‘rall ! Leun e oa an dour anezhe an amzer-se, pesked a bep sort brasted hag a bep sort liv, sort ne weler ket mui en amzer-mañ. Kollet eo an nasion anezhe pell ‘zo !\nUn deiz eh oa Jako é harchennat arre doc’h ar pesked, a pe zas dezhoñ gwelet ul loen é krog e preñv e linenn ; ur pesk moj mortalus, get pezhioù daoulagad luc’hek en e benn. « Mechal petra an diammik eo hennezh, a soñjas Jako. Deomp dezhoñ da welet ! » Ha setu-eñ é harpiñ e gein doc’h ur wezenn, é tenniñ, é sachiñ par ma c’helle, krommet e gein getoñ, krommet ar gorzenn, krommet e fri get ar souezh, muioc’h eget biskoazh. Met poan gollet ! Tenniñ ar pesk er-maez ag an dour n’helle ket. E benn hepken a save getoñ a-dreist an dour, ur penn bras-bras evel hani ur boser ! « Hama, a lâras Jako, mar nen dit ket er-maez dre vrav, donet a rahet dre vil, loen paour. » Ha Jako d’e lojell da glac’h e « astell » pe e fuzuilhenn mar karit. Hag eñ da lakaat dafar enni. Met dafar n’en doa ket mui ! Eñ aet neuze ha bountiñ div vezenn en e fuzuilhenn e-lec’h an draj.\nPan ! Pan ! Daou denn lerc’h-oc’h-lerc’h, ha setu fardet an div vezenn e penn ar pesk, unan e pep lagad dezhoñ.\n« Bremañ, eme ar pesketaour, e tay ar « bidoc’h » er-maez evelkent ! » Hag eñ ha diskenn en dour betak e zivgazel, e sigur en tenniñ tre. Met an dour en-dro d’al loen a oa ken yen, ken hirisus, ma oa bet ret da Jako el leskel er wazh e’it monet da doemmet. Ha noz a oa daet. Skuizh-brein doc’h em hersal en-dro d’al loen divalav, Jako a gasas d’an deiz àr-lerc’h al labour n’en doa ket fonnet ober.\nFonnapl en doa souret ar c’housked àrnezhoñ hag, e-pad an noz, eh as e spered àr el loen souezhus en doa gwelet. Huneal a ras àrnezhoñ, ha dre e gousked er gwele é krapiñ àr ar bratel, eh arru e-tal toull dor e loj, e veg digor frank-frank getoñ, evel evit el lonkiñ en ur begad !\nUr fall nozvezh kousked e oa bet evit Jako ha kentizh ma klevas kog Boulé é tiskan da gog Bod-Choch e strimpe er-maez ag e wele da ouiet doere d’e besk.\nNag ur souezh evitoñ a pa zegouezhas getoñ ! Div wezenn uhel-uhel, div zervenn daet e penn ar pesk, a-ziàr an div vezenn-hont, en doa kreskaet, kreskaet ! Ha hirat a raent bepred... Touch a raent doc’h ar c’hogus, monet a raent en tu ‘rall dezhe. Hep arvar eh arruent get an neñv.\nDa gentañ e krede Jako eh oa atav get e hune, met a-brest e komprenas eh oa dihun-kaer ha gwir-mat ar burzhud a wele dirak e zaoulagad. Ha daet ar soñj dezhoñ en en doa c’hoantaet lies gouiet petra a oa en tu ‘rall d’ar billig glas-se a wele dreist e benn a-c’houde ma anave droug doc’h vad hag a veze staget àrnezhi d’an noz kement a voutonoù melen.\n« Mechal, a soñj-eñ e’it ar gantvet kwezh, mard eo aze ema ar Baradoez ? Eh an da esae gouiet peogwir e kavan an tu hiziv. »\nHa Jako d’e loj a-benn, da glask ar brasañ tarer en doa. Er bountiñ a ras àr-dreñv e gein, edan stagell e vandenn lavreg, ha goude bout skopet mat en e zaouarn e’it reiñ krog dezhe, eñ ha krapiñ er wezenn a seblante dezhoñ an uhelañ.\nLiant evel ur rac’h-koad, monet a ra a varr da varr. Pellig-mat en doa reket evit monet betak ar c’houmoul ; aet e oa en tu ‘rall ha tostaat a rae da vlein an dervenn. Eh oa eh arru get ar billig ! Neuze e ras un tenn anal, hag e taolas ur sell disprizus àr an douar a wele etre daou damm kogus é postal unan àr-lerc’h an arall. Tourioù moan e spie é tibouk dre vesk ar c’hoadoù, met dister e oant evel spilhoù. Ar gwez derv en-dro d’an douaraouier a seblante bout nozeganed é koroll al laride, hag an Evel, strizh evel un nac’hennig, a splanne gwenn kann etre an daou venez ha ne ziskouezent ket bout kalz uheloc’h eget daou vern douar goz.\nGoude an diskuizh-se, Jako a grapas arre, hag emberr eh oa lein e dok doc’h deun ar billig. Krog a ras en e darer bras ha d’al labour doc’htu. Difonn, difonn eh ae an traoù getoñ.\nStart e oa ur bam ar metal tra glas-se.\n« Ne vern, eme an den, derc’hel a rin e-pad ma bez dalc’het din ! »\nSiwazh d’e galon ! Ne oa ket dalc’het dezhoñ, setu ! En un taol eñ a santas penaos e pellae, e pellae e zaou droad trema ar sav-heol, peotramantig eh oa e darer a bellae, a bellae trema ar c’huzh-heol... Ne oa ket e’it goût reizh ; eh oa evel un den en hent-houarn, ha ne oui ket mui forzh-kaer ha eñ-eo a bost pe ar gwez !\nDerc’hel a ras start ar e darer ha setu-eñ, a-benn un herrad, distaget-groñs doc’h ar wezenn, e zivhar é labourat an aer ag an amzer evel re ur gwiader. Ne oa mui harp erbet edan e dreid, ha troiñ e darer n’helle ken.\nLies a wezh en doa graet goap ag ar boulom Galile, un amiod, a lâre-eñ, hag a venne lakaat an dud da grediñ e tro an douar. Ar wezh-mañ ema dav dezhoñ krediñ ne oa ket gaou ar pezh e lâre Galile. Arru e oa an div wezenn un tam mat a-zoc’htoñ !\nPenaos ober ? Arrest mekanig ar boulom ? Ne oa ket an alc’hwez getoñ... Chomel a-skrebilh doc’h an tarer ? N’en dehe ket harzet pel evel-se, rak sourdiñ a rae e zivrec’h. Ret e oa dezhoñ enta em leskel da zeval. Gwelet a rae an Evel edantoñ. Mard a eeun d’an dias, e c’hell kouezh a-barzh ha parraat a dorriñ e gostezioù. Blotoc’h e vehe atav evit rec’hier Bod-Choch. Ha Jako da zistag a-zoc’h e darer ha da vonet, da vonet, da vonet ha da cheñch penn oc’hpenn kant gwezh beta ken ne gouezhas àr roc’h bras menez Bod-Choch, baou ! ken ponner ma faoutas ar roc’h getoñ. Aet e oa a-barzh betak an divskoaz : e benn hepken er-maez...\nEma atav eno, splann er-walc’h da vout gwelet, e’it an hani ne gred ket. Met a-c’houde ema troet e benn da vout maen. E-lec’h e zaoulagad eh eus daet daou vaen-gwer splann.\nBremañ eh eus graet hentoù-houarn er c’hornad-se ha hentoù-pras kroaz-digroaz. A pa zegouezho deoc’h tremen da greiz an hañv àr hent Baod, doc’h Gwern-Alan, a pa vo an heol é sevel, sellit trema lein Bod-Choch ha c’hwi welo é luc’hiñ get terennoù an heol, daoulagad ruz-tan Jako Fri-Kamm plantet eno betak ar varn diwezhañ rak m’en doa c’hoantaet gouiet petra a zo en tu ‘rall d’ar « billig »-hont.\nLoeiza ar Meliner, Àr bont ar velin, Dihunamb, 1938"\n(source : AKADEMIEZH ROAZHON )\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 21:00\nje suppose que c'est parce qu'on prononce [aʁaʃt]...\nSujet: Re: Degouezhiñ a ras dezhañ un deiz arrast da chakiñ ur greuñven Mer 6 Jan - 21:13\nCurieuse façon d'unifier\nIl n'est même pas certain qu'on trouve cette forme dans un quelconque dictionnaire.\ndans le dictionnaire vannetais de P. de Châlons (1723) : "arrestein gounidion" ; " arreste" ; "arrestemant" ; "him arrestein cren".\nSujet: Re: Degouezhiñ a ras dezhañ un deiz arrast da chakiñ ur greuñven Jeu 7 Jan - 3:15\nMouais, mais c'est pas trop le genre de truc qui m'empêche de dormir la nuit. Si j'écris dans mon vannetais c'est à dire comme sur ce forum, j'écris "arrast" (ou errestel en quevenois!) parce que c'est ce qui se dit ici. Si j'écris en breton standard, j'écrirais selon ce que je trouve dans le dico ou j'utiliserais un autre verbe....\nDans le vannetais écrit en peurunvan, il y a souvent nombre de choses illogiques : on KLTise certaines choses, pas d'autres, et j'ai souvent du mal à comprendre les raisons des divers choix. Et tout le monde n'écrit pas le vannetais de la même manière en peurunvan.\nFavereau donne arrest et arest dans ses dicos. En fait je sais pas trop s'il faudrait mettre un ou 2 r dans ce mot en unifié. Quels arguments aurait-on pour l'un et l'autre?\nPour les 2r, l'argument c'est qu'étymologiquement, il y a 2r.\nPour le r seul... je sais pas.\nSujet: Re: Degouezhiñ a ras dezhañ un deiz arrast da chakiñ ur greuñven Jeu 7 Jan - 14:56\nQuels arguments aurait-on pour l'un et l'autre?\nCela a sans doute trait à la durée de la voyelle (sous l'accent) qui précède le 'r'.\npar ex. dans an Here, tu trouves : arest ['a:rest]\nMais je suppose qu'en vannetais, la voyelle y est brève ?\nSujet: Re: Degouezhiñ a ras dezhañ un deiz arrast da chakiñ ur greuñven Jeu 7 Jan - 16:48\nJe pense pas qu'il y ait de rapport: le fait qu'on ait r ou rr n'a pas forcément un lien avec la longueur de la voyelle qui précède. On dit bien "berr" avec un e long, karr avec un a long, et "beriñ" a un e long, "kariñ" a un a long aussi... Le r n'est pas comme n/nn ou l/ll, le fait de le doubler ne change rien au niveau de la quantité vocalique.\nArrast peut être accentué sur la fin avec le premier a bref, ou sur le début avec le premier a long (et parfois chute du rr, par exemple dans l'impératif "arrastet", prononcé parfois "âstet")...\nSujet: Re: Degouezhiñ a ras dezhañ un deiz arrast da chakiñ ur greuñven


Kaozeal:Kazel - Wikipedia\nUr Son ar blevioù troc'het zo diwar-benn ar merc'hed o devoa troc'het o blev da vont en tog, ma klever kaoz en dibenn eus lakaat touzañ lec'h all. Ma n'eo ket eus an divgazel e oa anv gant ar sonaozer e karfen gouzout eus petra e oa. Bianchi-Bihan 29 Gou 2010 da 16:33 (UTC)\nAc’hañ! Sell e-barzh an Nomenclator (pe neuze e-barzh Geriahudur M. Menard) hag e kavi touzer ar c'hourzhoù.--Trec'hlid mitonet 29 Gou 2010 da 17:11 (UTC)\nBiskoazh kemend-all! Ma c'haller touzañ blev-gaol e c'haller marteze damsoñjal ober heñvelik gant divgazel, piv 'oar? Bianchi-Bihan 29 Gou 2010 da 17:19 (UTC)\nMarteze a-walc'h. Met evel ma vez lamet ar barv (gant ar baotred) hag ar blev diwar an divhar (gant ar merc'hed) e kav din eo kentoc'h gant ar verb "lemel" e vefe graet e brezhoneg ("touzañ" a dalv evidon "troc'hañ rez"). Met evel ma lavaren er voestig eo kement-se ma soñj, traken.--Trec'hlid mitonet 29 Gou 2010 da 17:28 (UTC)\nD'am soñj ne vije ket an dro gentañ dimp gwelout daou pe dri doare da envel ar memes ober. Touzañ a zo troc'hañ a-rez , met er ganaouenn uheloc'h evel alies n'eo ket ur ster ken resis: troc'hañ berr, netra ken. Sur eo eo anavet Lemel ar barv e-maez Treger? Bianchi-Bihan 29 Gou 2010 da 17:45 (UTC)\nAdtapet diwar « https://br.wikipedia.org/w/index.php?title=Kaozeal:Kazel&oldid=778849 »\nKemmoù diwezhañ degaset d'ar bajenn-mañ d'an 29 Gou 2010, da 17:45.


Stumm eus an 5 Ebr 2014 da 03:33\n1 598 okted ouzhpennet , 6 vloaz zo\nStumm eus an 5 Ebr 2014 da 03:10 (kemmañ)\nStumm eus an 5 Ebr 2014 da 03:33 (kemmañ) (dizober)\nGanet e oa d'ar 25 a viz Ebrel 1775 e [[Palez Aranjuez]]. Merc'h e oahenañ da [[Carlos IV]], [[roue Spagn]], hahag d'e bried [[Maria Luisa Carlotta di Borbone-Parma]]. e oa.\nDek vloaz e oa e [], pa voe dimezet da [[João VI|João]] ([]-[]), eil mab [[Pedro III]], [[roue Portugal]], ha [[Maria Iañ]]. Ne voe sevenet eured João ha Carlota nemet d'an [[9 a viz Genver]] 1790, pa oa-hi 15 vloaz, e [[Lisboa]]. Ur briñsez lorc'hus ha feuls e oa anezhi. Vil ha bihan e oa, hep bout [[korrez]] avat.\nAr mabMab henañ ar roue, [[José, Priñs Brazil|José]], an hini a oa da vout roue, met mervel a reas e [[1788,]]. haHa setu neuze João, pried Carlota, da bennhêr. Metkurunenn entrePortugal, hag anvet da ''briñs Brazil'' ha da 17vet [[dug Braganza]]. Entre 1788 ha 1816 e veze graet priñsez Brazil eus Carlota.
\nDre ma oa troet foll ar rouanez goude marv he fried ha hini he mab, e voe anvet João da rejant adalek 1792. E lez Lisboa e krogas Carlota da voutañ he fri en aferioù ar stad ha da glask levezoniñ he fried rejant. Kement-se avat a zisplije kenañ da noblañsed Portugal, ha d'ar bobl a gleve o c'hlemmoù.\nIriennañ a reas da glask diskar he fried roue evit bezañ lakaet da rouanez ur rouantelezh a vodje Brazil ha Portugal.\n==He buhez e Brazil==▼\n▲==He buhez eE Brazil==\n[[File:DomJoao6 CarlotaJoaquina.jpg|thumb|left| Ar rouanez Carlota gant he fried roue.]]\nEn amzer-se e oa Spagn dindan dreid gant armeoù [[Napoleone Buonaparte]], hag ar rouaned [[Carlos IV]], he zad, ha [[Fernando VII]], he breur, a oa prizoniet e Bro-C'hall.\nEn [] e varvas José, mab henañ ar roue, ha setu João lakaet da bennhêr kurunenn Portugal. Neuze e voe anvet da ''briñs Brazil'' ha da 17vet [[dug Braganza]].
\nEntre [] ha [], e veze graet ''priñsez Brazil'' eus Carlota. En amzer-se e oa Spagn dindan dreid gant armeoù [[Napoleone Buonaparte]], hag ar rouaned [[Carlos IV]], he zad, ha [[Fernando VII]] , he breur, a oa prizoniet e Bro-C'hall. E 1807 e voe aloubet Portugal gant ar soudarded c'hall. E-keit-se edo Carlota e Brazil o klask dastum en he dorn holl zouaroù Spagn en Amerika, dre ma kave dezhi e oa pennhêrez he zad prizoniad. ▼\n▲Entre [] ha [], e veze graet ''priñsez Brazil'' eus Carlota. En amzer-se e oa Spagn dindan dreid gant armeoù [[Napoleone Buonaparte]], hag ar rouaned [[Carlos IV]], he zad, ha [[Fernando VII]] , he breur, a oa prizoniet e Bro-C'hall. E 1807 e voe aloubet Portugal gant ar soudarded c'hall. E-keit-se edo Carlota e Brazil o klask dastum en he dorn holl zouaroù Spagn en Amerika, dre ma kave dezhi e oa pennhêrez he zad prizoniad.\nHe mennad e oa kas un armead vrazilian da aloubiñ [[Buenos Aires]] ha hanternoz [[Arc'hantina]]. Siwazh dezhi ne deuas a-benn nemet da gemer lez hanternoz aber ar [[Rio de la Plata]], a chomas en Impalaeriezh Brazil betek en [], hag anvet ''[[Cisplatina]]''. Ar vro-se en em zistagas en [] da vezañ Republik [[Uruguay]].\n# e [] [[Maria Teresa de Bragança]].\n# e [] Francisco António Pio.\nAdtapet diwar « https://br.wikipedia.org/wiki/Dibar:MobileDiff/1564133 »


Pajenn:Morvan - Kenteliou hag istoriou a skuer vad evit ar Vretoned, 1889.djvu/447 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/447\ne teuaz ganhen. En em zerc’hel a rean var evez gant aoun na dec’hje kuit, hag ive gant aoun na scoje gant ar picol penn baz a ioa en he zorn. Da noz e couskjomp an eil e kichen egile, pe kentoc’h, me reas neus da gousket, rak ne allis serra lagad. Antronoz da bardaez, pa dostajomp oc’h camp an Indianet, e velis va den o crena hag o chench liou ; gouscoude e teue ato d’am heul.\nDiou vaouez, a ioa o testum geot en eur c’hoadig a dremenemp, en em lakeas da grial ha da dec’het, strafuillet oll oc’h hor guelet. Kerkent e savaz eur safar etouez oll dud ar meuriad. Va Indian neuze a zonjas tec’het. Eur boan vraz am boue o clask he zelc’her ; hogen ne zeuas ket eur gamed hirroc’h. Etre daou oll brezelourien ar veuriad o doa kemered ho goaregou, ho birou, ho fennou bizier, hag a ioa en em zestumet en dro deomp. Ar guel euz ho enebour en doa dihunet ho oll gounnar ha ne brometent netra vad. Eil pennat a reant ho bizier hag e reant ariezou ar re c’houesa hag ar re scrijusa. Couls lavaret em boa keus da veza digaset an torfetour-ze da gaout he genvreudeur, rak sonjal a rea din ne aljen ket he denna a dre ho daouarn. En em deleur a riz etre an Indian hag ar chaseourien hag en em lakis da ober rebechou d’ar c’habiten, o lavaret dezhan n’oa nemet eun trubard hag eur gaouiad. Ar c’homzou-ze eo ar re voassa a oufet da lavaret da eun den gouezha skei a rejonte calon ar c’habiten. Ober a reas sin gant he zorn, hag ar bouc’hilli a voue pleget. Neuze e teuas da gaout he enebour hag ec’h astennas dezhan he zorn evit diskuez oa pardonet. Dioc’h-tu an Indianet a blegas ho goafou pe ho lansou, a zizantellaz ho goareier, hag an torfetour a stouas teir guech d’an douar dirak Arrow-Raï, a grogaz en he droad hag\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/447&oldid=162647 »\nKemmoù diwezhañ degaset d'ar bajenn-mañ d'an 22 Mae 2020, da 10:48.


En Avènd - Wikimammenn\nE ti J.M. GALLES, 1790 (pp. 254-255).\n◄ Ag er guettan a Ourhæmeneu en Ilis En Avènd Nendelêq ►\nInstruction ar el Lideu principallan e oarnér én Ilis.\nER guir-men Avènd e senéfi Donnedigueah. En Ilis e hanàu tair-Donnedigueah a Jesus-Chrouist. Er guettan e zou en hani ag é Incarnation, a p’en dès hum hroeit Dén aveid-omb itré digosté er Uériès, ha m’en dai deit de chom é mésq en dud. En eil e zou en hani e ra bamdé én ineanneu, a pe zisquên én-ai dré é hræce, pe eit ou honvertissein mar dint é goal stad, pé eit crésquein ou mériteu mar dint é stad vat. En dairvèd e vou én achémand ag er béd, a pe zei de jugein er-ré vihue hac er-ré varhue. En Ilis durand en amzér santel ag en Avènd e avertiss hé bugalé : 1.° De gonsidérein en dobér bras ou doai ma vezai deit Jesus-Chrouist d’ou zènnein a vïsèr, ha d’en trugairicad ag er græceu en dés méritét tehai dré é Incarnation ; 2.° De laquad ol ou spi de brofittein ag er græceu-ze, ha de véritein ma rei Jesus-Chrouist é zamurance én ou halon ; 3.° De hum breparein guet un dougeance santel de zacor contt dehou un dé ag ou ol chongeu, conzeu, ævreu hac omissioneu.\nEn Avènd e bad pedair-suhun, eit represantein demb er puar-mil-vlæ treménét a oudé er hommancemand ag er béd, beèd en amzér ma tas hur Salvér ar en doar. Guharal er Fidelèt e yunai en Avènd just èl er Hoaris ; hac en Orlemanteu violèt a béré en hum chervige hoah en Ilis durand en amzér-ze, è zegass chonge temb é teliamb er seèllèt èl un amzér a bénigèn. Én éffæd, eit hun avertissein d’obér pénigèn, é leiner demb én Officeu ag en Avènd en instructioneu e rai S. Yéhàn er Badéour d’er Juivèt, eit ou disposein dré ur gùir bénigèn de receu Jesus-Chrouist ; hac ag er hettan Sul é leinér én Overèn en Aviél ag er Jugemant general, eit discoein pèh quen terribl vou é zehuehan Donnedigueah eid er-ré n’ou dou quet prezét profittein ag er guettan. Penaus-benac en Ilis ne regl hinihue d’hé bugalé sort pénigèn er bet d’obér durand en amzér santel-ze, hé intantion-è neoah ma pratiqueint muyan e eèlleint a ævreu-mat ; ma reint ur mortification-benac ; ma renoncieint d’ou inclinationeu ; ma peèlleint guét sourci doh en occasioneu a behet, &c. (Mar doh ér stad d’ou poud ul livr a Officeu en Ilis én ul langage e antandét, me gonseil deoh hou poud unan).\nAdtapet diwar « https://br.wikisource.org/w/index.php?title=En_Avènd&oldid=83103 »\nKemmoù diwezhañ degaset d'ar bajenn-mañ d'an 5 Gen 2016, da 15:28.


Buhez ar Sent/1912/Samson - Wikimammenn\nBuhez ar Sent/1912/Samson\n◄ Anna Samson Viktor ►\nSamson a deuas er bed en Breiz-Veur, er bla 480, hag a oe skolaet en Laniltud. Dubrik, eskob Kaer-Leon, hen belegas. War ôtre sant Iltud, en em dennas en manati Enez-Pir ; ac’hane ec’h eas d’an Iverzon, da rei an dorn da zant Gweltas da zevel a-neve ar relijion er vro-ze.\nEno e reas eleiz a viraklou, hag e konvertisas eleiz a ineou. Divezan tra a reas a oe tennan an drouk-spered eus korf eun abad ; heman a oe ken eürus goude e zelivrans ma roas e vanati da Zamzon, ha ma heuilhas anezan da Vreiz-Veur.\nDizro d’e vro, e reas d’e holl gerent mont da leaned ha da leanezed : e dad, e vamm, e bemp breur, e eontr, e voereb, e gendirvi.\nKas a reas e eontr Umbrafel da c’houarn ar manati a oa bet roët d’ezan gant an abad iverzoniad en devoa pareet diouz an drouk-spered.\nGoude-ze, o vezan kemeret gantan Ammon, e dad, an abad iverzoniad-ze hag eur manac’h-all eus a Laniltud, en em dennjont o fevar d’ober pinijen en eur c’hoad don, war lez ar Savern.\nEn em guzet en devoa eno ken mat ma ne oa den evit gouzout pelec’h e oa. E genvroïz, enkrezet holl gantan, ha gant aon na vije maro, a furchas holl goajou ar vro ken a gouezjont warnan.\nNeuze e oe grêt d’ezan kemer stur eur manati, savet gant sant Jermen, ha prest goude, Dubrik hen sakras eskob.\nAdtapet diwar « https://br.wikisource.org/w/index.php?title=Buhez_ar_Sent/1912/Samson&oldid=35805 »\nKemmoù diwezhañ degaset d'ar bajenn-mañ d'an 22 Mae 2012, da 12:23.


un Dreuflezenn da Baol gornek | Daskor\nUr wech ez oa, ur wech n’ez oa ket, hag ur wech ez oa bepred. Ur wech eta ez oa ur paotr, Yann e anv, ha n’en doa ket madoù er bed-mañ nemet Janed e wreg, un ti diouzh feurm, hag ur c’harrdi e lec’h ma tastume e loenedigoù. Daoust d’o nebeut a zanvez, an daou bried yaouank a yoa meurbet eürus, ha n’o doa ken aon nemet e tevje o zi, e kouezhje ar c’hleñved war o chatal, hag e teuje... an diaoul davet o ene.\nAr c’hleñved ne gouezhas ket war ar chatal ; an tan-gwall avat a deuas, hag an diaoul ivez.\nUn nozvezh, e-pad ar goañv, edont kousket kalet o daou, hag e raent huñvreoù dudius. Yann a wele dezhañ ur verc’hig eus ar c’hoantañ, heñvel-mik ouzh he mamm Janed, ha Janed a grede dezhi kaout ur paotrig brav-tre ha ken heñvel ouzh e dad ! Un trouz bras a reas dezho dilammat eus bro an huñvroù. Klevet a raent a-dost dezho, evel roc’hel un den dizalanet, hag ivez strakadennoù spontus hag a rae soñjal er paourkaezh tud taget gant ur paz ha ne zistag ket diouto.\nYann a savas hag a yeas en ul lamm betek ar prenestr koad.\nAr c’harrdi, un tammig disparti etrezañ hag an ti, ar c’harrdi, tra euzhus ! a yoa krog an tan gwall ennañ, un tan spontus da welet, dreist-holl e-kreiz an noz. Ar roc’hel a grede dezho klevet e oa trouz an tan, hag ar strakadeg an doenn hag an treustoù o terriñ dindan nerzh an tan.\nLakaat e leroù, redek d’ar c’hraou, digeriñ an nor ha leuskel da vale an deñvedigoù pour hanter-varv gant ar spont, an dra-se holl a oe graet, me ’lavar deoc’h, e berr amzer. Poent-bras e oa. Ma vije degouezhet ur c’hard eur diwezhadoc’h e oa graet gant e chatal, ar mogerioù a gouezhe en o foull.\nYann a zirollas da ouelañ o welet ur seurt darvoud. N’en doa asurañs ebet ouzh an tan-gwall, kredabl eo ; da vihanañ ar paperoù kozh n’eus anv ebet ganto diwar-benn an dra-se, abalamour, moarvat, n’oa ket c’hoazh eus ar seurt emglevioù d’an ampoent.\n– An diaoul, m’hen argas ! eo a zo, kredabl, o c’hoari e benn ! a lavaras Yann o sachañ war e vlev.\n– Ya, me eo, hag evit reiñ skoazell dit, mar ’c’heus c’hoant ! a lavaras ivez kerkent ur vouezh meurbet dichek.\nAn diaoul du, sec’h ha lous, a yoa eno, sonn en e sav, evel ur berc’henn, war relegoù ar c’harrdi. Yann a anavezas mat anezhañ diouzhtu. Soñj en doa da vezañ gwelet e skeudenn en ul levr kozh. Hag eñ da lammat e dog diwar e benn.\n– Perak e ouelez, genaoueg ? eme an diaoul dezhañ.\n– Siwazh ! n’em eus nemet re a lec’h da ouelañ, pa ’mañ va c’hraou, va holl feadra o teviñ.\n– O teviñ ?... Peuh ! ur stal gaer !... Me a zo o teviñ abaoe pell-bras a zo, ha n’on ket c’hoazh rostet. Asa ! greomp, mar kerez, ur marc’had... Neketa ?... Me a zo un diaoul madelezhus-kenañ e-keñver an dud. Setu erru an deiz, hag arabat e ve din bezañ war douar ar re vev pa savo an heol ; dont a rin avat en noz a zeu, ha neuze, m’hen tou dre va c’herniel, a-raok m’en devezo kanet ar c’hilhog, ur c’harrdi nevez a vezo savet un tamm mat kaeroc’h eget egile.\n– Re vadelezhus eo ez oc’h, aotroù, ha n’ouzon penaos...\n– O, me ’oar, me ! Ur mab ac’h eus ?\n– N’em eus ket, siwazh !\n– Ur verc’h ?\n– Kennebeut !\n– Dimezet ’out ?\n– Ya, aotroù, d’ur wreg yaouank a seitek vloaz, koant evel ur rouanez. Kenañ e kar ac’hanon, hep fougeal...\n– Mont mat a ra an traoù ganeomp, eme an droug-spered o c’hoarzhin fall ; he ! he !... Ur bugelig ho pezo marteze dizale... Evit ar c’harrdi a savin dit e roy din ene da vugel a zeuio ?... Talvezout a ra, ha ne gav ket dit ?\n– Aotroù, eme Yann, mont a ran da c’houlenn ali va gwreg.\n– Tra ! tra ! Lavar ya pe nann diouzhtu.\n– Ya eo neuze, eme Yann o stouin e benn.\nAn heol a yoa o sevel, hag an diaoul a yeas kuit en ur vogedenn.\nAn deiz a dremenas, ha Yann n’en doa c’hoazh lavaret netra d’e wreg eus ar pezh a yoa bet etrezañ hag an diaoul. Glac’haret-bras e oant o daou, eñ abalamour m’en doa gwerzhet un ene d’an diaoul, hi abalamour d’ar c’hraou devet ha d’al loened a chome evel-se hep goudor.\nE-kreiz an noz e oent dihunet adarre gant un trouz spontus. N’oa ket a dan en-dro-mañ, nag a strakadeg kennebeut. Klevet a raed avat ar vein o sevel hag o kouezhañ war ar plankennoù, tud war vale o sevel skeulioù ouzh ar mogerioù, ha, dreist pep tra, ur vouezh, mouezh un daonet o youc’hal evel ma c’hell ober Lusifer, priñs an droug-speredoù : Buanoc’h !... Buanoc’h c’hoazh !...\n– Petra ’zo ’ta Yann ? eme Janed darev da sevel eus he gwele.\n– Netra !\n– Mard eo gwir !\nN’helle mui nac’h pelloc’h. Nag a daolioù golvazh a yoa o vont da gouzhañ warnañ ! Nag a glemmoù, a youc’hadennoù mantret ez ae da glevet !...\nHa padal ne oe netra eus an traoù-se holl ; en enep eo. Janed a zirollas da c’hoarzhin !\n– N’eus ken ? emezi. Lavaret ec’h eus a-raok ma kano ar c’hilhog, pe ne vezo netra c’hraet ?...\n– Ya, teir gwech siwazh ! ya, evel-se en deus lavaret.\n– Mat-tre ! Ro din al letern, ha kerzh da gousket e peoc’h.\nO vezañ kemeret he dilhad war c’horre ez eas da graou ar yer, al letern war alum ganti en he dorn. Ar c’harrdi a yoa savet uhel, n’oa ket echu evelato, pell ac’hano !\n– Salud deoc’h, aotroù ’n Diaoul, emezi, ha penaos emañ ar bed ganez ?\n– Ha te, piv ’out-te ?\n– Me eo Janed, gwreg Yann, hep m’am befe an disterañ c’hoant da roiñ dorn deoc’h !...\n– Plac’h divezhet ! Livirit din ’ta, goaperez daonet, bigodez aheurtet, pegement hoc’h eus gouelet p’ho peus klevet peseurt marc’had a zo bet etre hoc’h hini kozh ha me, Satanas, priñs an droug-speredoù. Ha gouzout a rit-hu e vezo din ho kentañ ganet plac’h pe baotr, evit bezañ un daonet eveldon ?\n– Ha gouzout mat a reomp, eme Janed, ha daoust da se n’em eus ket gouelet. N’eo ket avat ma vije plijadurus roiñ e vugale d’un aotroù vil eveldoc’h, met petra ’m bije-me gounezet a ouelañ hag o klemm ? Daoust ha galloud a rae Janed dizober ar pezh a zo bet graet gant Yann ?\n– A zo gwir ha lavaret mat, komerez, a respontas an diaoul. Kendalc’hit, me o ped, gant an hent-se, hag e teuot un devezh da luskellat ho krouadur pe da zerc’hel kompagnunezh dezhañ da Gêr-Satan. Rak, klevit mat, ho krouadur a vezo un droug-spered. Setu ar c’harrdi o vont da vezañ peurechuet. A-benn un hanter-eur e vezo graet al labour, hag ar c’hilhog n’en devezo ket c’hoazh kanet.\n– Ha krediñ a rit-hu an dra-se ? eme Janed. Me ’oar petra ’meus da ober, ha fiziañs am eus e kano va c’hilhog a-raok ma kav deoc’h. Graet em eus bremaik ur bedenn verr...\n– Ha da biv ’ta ? a c’houlennas an diaoul.\n– O n’e ket deoc’h-hu ; n’ho pije ket va selaouet. Hep kasoni, aotroù ’n Diaoul, e lezan ac’hanoc’h, hag hep lavaret kenavo an distro ebet.\nSatan a zistroas da gaout e labourerien, ha Janed a yeas eus he zu, o lavaret « A-raok m’en devezo kanet ar c’hilhog ! »\nEn ur c’horn eus ar porzh ez oa ur c’hilhog a-bouez o chom en un toullig lojenn goad.\nJaned a gerzhas di ; bountañ ’reas an nor gant un taol glin, ha neuze e skoas sklêrijenn al letern war an dihuner-mintin kousket kalet e teñvalijenn an noz.\nAl loen kaezh a zihunas en un taol krenn, dallet gant kement a sklêrijenn ; hag, o krediñ edo an heol o parañ, ec’h astennas e c’houzoug da ganañ kanaouenn an deiz.\nUr youc’hadenn skiltrus leun a gounnar a oe klevet neuze, ha prestik goude, trouz goloet un niver bras a dreid o vale war an douar kalet.\nAn diaoul taped a zoare a dec’he, hag e vicherourien a yae, lostek war e lerc’h.\nAr c’harrdi a chome en e sav, diazezet mat, n’oa ket avat peurechuet. Pemp munut diwezhadoc’h, an ifern a vije bet trec’h.\nLiens transversaux de livre pour un Dreuflezenn da Baol gornek\n‹ ar Groazig vruzunet\nTeir oferenn Nedeleg ›


Journal de Renaud Camus, lundi 18 février 2019\ncréée le mardi 19 février 2019, 1 h 31\nmodifiée le mardi 19 février 2019, 1 h 38Plieux, lundi 18 février 2019, minuit moins le quart. Choisi presque au hasard, parmi des dizaines d’autres de même acabit, voici le texte de présentation ~~’~~~ ~~~~~~~~ ~~ ~~~~~~~, ~~’~~~~~~~~~ ~~~~~~~~ ~~~~ ~~~~~~, ~~~~~ ~~~ ~~’~~~~ ~~~~ ~~~ question :\n« Immobilier région centre ~~~~~ ~~ ~~~~~~ ~~~ ~~~~~~.~~~~ ~~~~~~~ ~~~ ~~~~~~~~~~~~, ~~~~~~~~, ~~~~~ ~~~~ ~~~~~~ ~~~~~~~~~~ ! ~~~~ ~~~ ~~~~~~~ ~~~ ~~~~~~~~ ~~~ ~~~~~~~~~~, ~~~~~~~~~~ ~~~ ~~~ ~~~~~~~~~ ~~~~~~ ~~~~~~~~ ~~~ Moulins. A 25kms ~~~ ~~~~~~~, ~~/~~ ~~~~~~~ ~~~~~~~ ~~~~~~~~ ~~~~~ ~~~~~~~ ~~~ ~~~~~~~. ~~/~~ ~~~~~ /~~~~~~~. ~~~~~~~~~ ~~~ ~~~~~~~. ~~~~~~~~ ~~~~~ ~~ ~~~~~~ ~~~ ~~~~~~ ~~~ ~~~~~~~~~~~~~.~~~~~ ~~~~~~~~~~.~~~~~ ~~~~~~~~ ~~~ rénovations en cours, ~~~~~~~~~~ ~~~~~~~~ ~~~~~. ~~~~~ ~~~~ ~~² ~~~~~~~~~~. ~~~~~~~~~~~~: ~~~~~~~~~~ ~~~~~ ~~~ ~~~ ~~~~~~ (~~~~ ~~~ ~~~~) ~~~~~ ~~~~~~~~ ~~~~~~~~~~~.~~~~~~~ ~~~ ~~~~~~~~ ~~~ ~~~~~~-~~~~~ ~~~ ~~². ~~~~~~~~~~ ~~~~~~~ ~~~ ~~~~~ ~~² en’U’avec salle 156 m² ~~~ ~~~~~~~~~ ~~~~~~~~.~~~~~~~~~ ~~~ ~~ ~~~~~~~ ~~ ~~~~~~~~~~~~.~~~~~~ ~~~~ ~~~~~~ ~~~ ~~~~ ~~² ~~~~ ~~~~~~~. ~~~~~ ~~~~ ~~~~~~~~~~ ! ~~~ ~~~~~~~~~ ~~~~~~~ ~~~~~ ~~~~~~~~~~~~, ~~~~~~~~~~~, ~~~~~~~~~ ~~~ ~~~~~~~~, évènementiel, station thermale, ~~~ ~~~~~~~~ ~~~~~~ ! ~~~~ ~~~~~~~~~~ ~~~~~~~~ ~~~~~ ~~~ ~~~~~~ ~~~~~~-~~~~~~~~ ! ~~~~~~~~: »\nÀ ~~~~ ~~~~~ ~~~ ~~~~~~~ ~~~ ~~~ ~~~~ ~~’~~~ ~~~~ ~~~ ~~~ ~~~ ~~~~ l’on reçoit se ~~~~~~~~~ ~~~~~ ~~~ ~~~~~~ ~~~~~ ~~~~ ~~~~~-~~~ : ~~~~~~~ ~~~~~~~~~ ~~~~~~ ~~~~-~~~~~ ~~~~~~~~~ ~~~~ ~~~~ ~~~~~~~ ~~~~~~~~~~~~ ~~~~~~~~~~~~ ~~~~~ ~~~~ “~~~~~~~~~”, ~~~~~ ~~~ ~~~~~~~~~ ~~~~~~~~~ ~~~’~~~~~ ~~~~~ une clientèle que, ~~~~~ ~~~ ~~~~~~~ ~~~ ~~~ ~~~~~~~~~~, ~~~ ~~~~~~~~ “~~~~~ ~~~ ~~~~~~”. ~~~~ ~~~~~~-~~~~~~~ ~~~~ ~~~~~~~ ~~~ ~~~~~~~~ ~~~~~ ~~~~~~~~ ~~ ~~~~ ~~~~~ ~~~ ~~~ ~~~~~~, ~~~ ~~~~~~~~ plus salement encore. ~~~ ~~~ ~~~~~~~~ ~~~~~ ~~~~~~~~~~~~~ ~~~~ ~~~~~~~~ ~~~~ ~~~ ~~~~~~~ ~~~~~~~ ~~’~~~~ ~~~~~~~ ~~’~~~~~~, ~~~~~~~~~ ~~~~~ ~~~~~~~~~~~~ ~~~~~~~~~~~~~ ~~~~ ~~~~ ~~~~~~~~~ ~~~ ~~~~~~~~~, ~~~~ ~~~~~~~~, ~~~ ~~~~~~ exagérément intellectuelle par ~~~ ~~~~~ ~~~~~~~ ~~~~~~~ ~~~ ~~~ ~~~~~~~~~. ~~~~~~~~~, ~~~~~~ ~~~~ ~~~~~~~~~ ~~~ ~~~~~~~~~~~~~ ~~~ ~~~ ~~~~ ~~’~~~ ~~~~~~~~ ~~~~-~~~~~, ~~~ ~~~~~ ~~~~~~~~ ~~ ~~~~~ ~~~~~~ ~~’~~~~ ~~~~~~~~ de travers, neuf ~~~~~ ~~~~ ~~~~, ~~~ ~~~~ ~~~~~~~~ ~~~ tout.\nToute ~~~ ~~~~, ~~~~~~~~ ~~~~~~ ~~~~ ~~~~~~~~~ ~~’~~~~~~~, ~~’~~~ ~~~ ~~~ ~~~~~~~~~~ ~~~ ~~~ ~~~~~~~~ ~~’~~~~~~~~~ ~~~ ~~~~~~~~~ ~~~~ ~~~~~~~~~ que je dressais, ~~~ ~~~~~~~~ ~~~ ~~~~~~~~~~ ~~~~~ ~~~~ ~~~~~~~~~ ~~~~~ ~~~~~~~~, ~~~ ~~~~~~ ~~~~ ~~~~~~~~~~~ ~~~~~ ~~~~~~~~~~~~, ~~~~~ ~~~~~~~~~~~, ~~~~~ ~~~~~~~~~~~~. ~~~~~ ~~~ ~~~~~~ ~~~~~~~ ~~~~ ~~~~ ~~~~~~~~~~~ ~~~~ arrivé depuis longtemps, ~~~, ~~~~~ ~~’~~~~~~~~~, ~~~~~ ~~~ ~~~~ ~~~~ ~~~~~~~~ ~~~~ ~~~~~ ~~~~~ ~~~~~ ~~~~ ~~~ ~~~~ ~~’~~~~~~ ~~~~~~~~. ~~~ ~~~~~~ ~~~~~~~~~~~~~ ~~’~~~~~~ ~~~~~ ~~~~~ ~~~ ~~~ ~~~~ ~~~~~ large que je ~~~ ~~’~~~~~~ ~~~~~~ ~~ ~~~~~~~~~. ~~~ ~~~~~~~~~ ~~ ~~~~~~~~~ ~~~~~~~~ ~~ ~~~~~~ ~~~~~~~~~~~~~, ~~~~~~-~~~~~, ~~~ ~~~~~~~ ~~~~, ~~~ ~~~~~ ~~~ ~~~~~~~ ~~~~ ~~~~~~~~, ~~~~ ~~~ ~~~~~~~ ~~~~~~~~~~~~ aux siens. Partout ~~~~ ~~~~~~~~~, ~~ ~~~~~~~~ ~~~~ ~~~~~ ~~~~~~ ~~~~~~ ~~~~~~~ ~~~ ~~~~~~~~~, ~~~~~~ ~~~~-~~~-~~~~~, ~~~~~~~ ~~~ ~~~~~~~~, ~~~~~ ~~~~~~~~~~ ~~~~ ~~~~ ~~~~~~~~~~, ~~~ ~~~~~~ ~~~~~~~~~~~~~~, ~~~~ ~~~~~~~~ ~~~~~~~~~~~~, les zones artisanales, ~~’~~~~~~~~~~~~ ~~~~~~~~~~~~~. ~~~ ~~’~~~~~~~~~ ~~~~~ ~~~ ~~~~~~~~~~ ~~’~~~~~~~~~~ ~~~~ ~~~~~~~~ ~~~~~~~~, ~~~ ~~~~~~ ~~~~ ~~~~ ~~~~~ ~~~ ~~~ ~~~~~~~~~~~~ ~~~~~ ~~~ ~~~~~, ~~~~~ ~~~ ~~~~~~~~~~~~ ~~~~~ ~~~~ qu’ils ne se ~~~~~~~~~~~~ pas.\nLa “~~~~~~~~~~~~~~~~” ~~~ ~~’~~~~~~~~~~~~~ ~~~~~~ ~~~~~~~~~~~ ~~~~ ~~~~~~ ~~~~~~, ~~~ ~~~ ~~~~~~~~~~ ~~~~~~~~~. ~~~~ ~~~~~~~~~~~ ~~~~~~~~~ ~~~~~ ~~~~~~~ ~~~ ~~~~~~~~~ ~~~~~~ ~~~~~~~~ ~~~ ~~’~~~~~~~~~ ~~~~~~~~~~~~~, ~~ compris par écrit, ~~~ ~~~~~, ~~~~ ~~~ ~~’~~~~ ~~~ ~~~~ ~~~ ~~~~~. ~~~ ~~’~~~~~~ ~~~~ ~~~ ~~~~~~~~~~, ~~~’~~~ ~~~~~~~~ ~~~~~ ~~~~~~ ~~ ~~~~~~~~, ~~~~ ~~~~ ~~~~~ ~~~ ~~~~~~~~~~~~ ~~~~ ~~~ mot de ce ~~~’~~~ ~~~~~ ~~~~. ~~’~~~ ~~~ ~~~~~~~~~ ~~~’~~~ ~~~~~~~ ~~~~~~~~ ~~~ ~~~~~~~ ~~~ ~~~~~~~~ ~~~ ~~~~ ~~~~~~~ ~~~~~~~ ~~~~ ~~~ ~~~~~~~~~~~ ~~~ ~~’~~~~~~ ~~~~~~~~~~~ ~~~~ ~~ ~~~~~~~ ~~~ texte ci-dessus, comme ~~~~~~~-~~~ ~~~~~ ~~~ ~~~~~~ ~~~~~~~~~ ~~~ ~~~~ ? ~~~ ~~~~~~~~~ ~~ ~~~~~ ~~~~~~~ ~~~ ~~~~~~~~~ ~~~ ~~~ ~~~~~~ ~~~~~~~ ~~~~~~~~~ ~~ ~~’~~~~~~~~~ ~~~ ~~ ~~~ ~~~~~~~~~~~, ~~~ ~~~ pas nommer les ~~~~~~~~, ~~~ ~~~ ~~~~~~~ ~~~~~~~~ ~~~ ~~~~~~~~~ ~~~ ~~~~~~~~ ~~~~~, ~~’~~~~~~~ ~~~~~~ ~~~~~~~~~~ ~~~~ styles.\nAu ~~~~~~~~~~ ~~~ ~~~~ ~~~~ ~~~ ~~~~~ ~~~~~~~~~, ~~~~~ ~~~~ ~~~~~~~ ~~~’~~~ ~~~~, autant et plus ~~~~ ~~’~~~~~~~~~~~~ ~~~ ~~~ ~~~~~~~~~~, ~~’~~~~ ~~~ ~~~~~~~~~~ ~~~~~~~~~ ~~~ ~~~~~~~ ~~~~~ ~~~ ~~~~~~~~ ~~~’~~~ ~~’~~~~ ~~~~ ~~~ ~~~~, ~~~ ~~~~~~ ~~~~ ~~~~~ ~~~~~~ ~~~ ~~~~ : ~~~ que j’appelle par ~~~~~~~ ~~~ copie, ~~~ préparation ~~~ copie ; ~~~ ~~~~ ~~~~~~ ~~~ ~~~~~~~~~~~~ ~~~~ ~~~~ ~~~~~~~~~~~, ~~~ ~~~~~ ~~~~~~~ ~~~~ ~~~~ ~~~~~~~~. ~~~~~ ~~~~ ~~~~~~~~ ~~~ ~~~~~ ~~~ monde tape sur ~~~ ~~~~~~~~ ~~~ ~~~~~~~~~~~, ~~~ ~~~~~~~ ~~~ ~~~~~~~~~ ~~~~ ~~’~~~~~~ ~~~~~~ ~~~ ~~~~~ ~~~~~~~~ ~~ ~~’~~~~~~~~~~~~~, ~~’~~~~~~~~~ ~~~~~ ~~~ ~~~~ ~~~~~~~~~~, ~~~~ ~~~~~~~~~~ ~~~ ~~~ ~~~ ~~~~~~~~~~~~. Or, si l’on ~~~~~ ~~~~~~~~~ ~~ ~~~~ ~~~~ ~~~~~ ~~~~~~, ~~~~~~~~~~~~~~, ~~~~~, ~~~~ ~~~~~ ~~~~~~~~~ ~~~~~~~~~~~~~~~ ~~’~~~~~~~~~~~~ ~~~~~ ~~~~ ~~~ ~~~~~ ~~~ ~~~~~~~ ~~~ ~~~~ ~~~~~~~~~~~. ~~~ ~~~~~ ~~~~~~~~~ ~~~ est fait des ~~~~~~~~~~, ~~~~~~ ~~~~ ~~~~~~~~~~~ ~~~~~~ ~~~~~~~~ ~~~~~~~~ ~~~~~ ~~~~~ ~~~~~~ ~~~~~ ~~~ ~~~~~ ~~~~~~~~~ ~~~~~~~~~, ~~~~ ~~~~~~~~~~~~~~~ ~~~ ~~~~~ ~~~~~~~~~ : ~~~ ~~~~ ~~~~ ~~~~~~~~~~ ~~~~~~ ~~~~ ~~’~~~~ le fond, le contenu ~~~ ~~~~~~~~ ; ~~~~ ~~~~ ~~~~~~~~~~~~ ~~~ ~~~~~~~~ ~~~~~~~ ~~~~ ~~~ ~~~~~~~~ ~~~ ~~~ ~~~~~~~~~~~~~, ~~~~ ~~’~~~~~~~~~ ~~’~~~~ ~~~~~ ~~~~~~ ~~~~ ~~~~ ~~~~~~~~ ~~~~~~~~ (~~’~~~ ~~~ cela) — comme ~~’~~~ ~~ ~~~~~~ ~~~ ~~~~~ ~~~~~~~~~~~~~~~ ~~~ ~~~ ~~~~~~~ ; ~~~~~~ ~~~ ~~’~~~~~~~~~~ ~~~ ~~~~~, ~~~ ~~~~~~~~~~ ~~’~~~~~~~~~~, ~~~ ~~’~~~~~~ ~~~~ ~~~ ~~~~~~~.\nvoir l’entrée du lundi 18 février 2019 et son image dans Le Jour ni l’Heure


Diforc'hioù etre adstummoù "Jón Arason" - Wikipedia\nDiforc'hioù etre adstummoù "Jón Arason"\nJón Arason (kemmañ)\nStumm eus an 3 Meu 2015 da 21:10\n62 okted ouzhpennet , 5 vloaz zo\nStumm eus an 22 Gen 2014 da 17:26 (kemmañ)\n(Pajenn krouet gant : "thumb|Jón Arason, skeudenn en iliz-veur Hólar '''Jón Arason''' (1484 – 7 a viz Du 1550) a oa un eskob katoligiezh|katol...")\nStumm eus an 3 Meu 2015 da 21:10 (kemmañ) (dizober)\n[[Restr:Jón Arason - gröf.jpg|thumb|Jón Arason, skeudenn en iliz-veur Hólar]]\n'''Jón Arason''' ([] – [[7 a viz Du]] []) a oa un [[eskob]] [[katoligiezh|katolik]] hag ur barzh eus [[Island]]. Lazhet e voe peogwir e klaskas enebiñ ouzh ar [[Disivoud protestant]] en e vro.\nDont a reas da vezañ beleg e [[1504}} hag eskob [[Hólar]] (unan eus eskoptioù Island) e []. Ne ouzer ket kalz traoù diwar-benn e vuhez diagent, mamet gouzout a reer e voe kaset da [[Norvegia]] evel [[misioner]].\nOuzhpenn bezañ [[beleg]] e oa ur [[barzhonieh|barzh]], ha gantañ e voe degaset ar [[moullañ]] da Island ha savet an ti-moullañ kentañ e Hólar.\nE [] e voe lakaet al [[luteregezh]] (kelennadurezh [[Martin Luther]]) da vezañ [[relijion]] ofisiel [[rouantelezh]] [[Danmark]], gant ar roue [[Christian III Danmark|Christian III]]. Stag e oa Island ouzh Danmark en amzer-hont ha klasket e voe lakaat kemend-all da c'hoarvezout eno ivez. Jón ne lakaas ket ar gelennadurezh nevez da dalvezout en e eskopti ha sevel a reas e vouezh a-enep. En eskopti all Island, eskopti [[Skálholt]], e voe lakaet al luteregezh da dalvezout dre nerzh, e [], gant un [[lu|arme]] deuet eus Island. Ur gwir vrezel a renas eskob Hólar e-pad meur a vloaz, ha katolik e chomas e eskopti betek []. E diskar-amzer ar bloavezh-se e voe prizoniet Jón Arason gant soudarded ar roue ha dibennet e voe ganto.\nEskopEskob katolik diwezhañ Island e voe, betek savidigezh eskopti katolik [[Reykjavík]], e 1923.\nAdtapet diwar « https://br.wikipedia.org/wiki/Dibar:MobileDiff/1624902 »


Pajenn:Ar Prat Rimadellou brezonek, 1911.djvu/161 - Wikimammenn\nPajenn:Ar Prat Rimadellou brezonek, 1911.djvu/161\nEur Vretonez pareet gant Pi Nao\nEdod er bloaz 1877, eun nebeudig miziou a-raok maro ar pab santel. Aotrou Montergon a yoa e Rom gant eur pelerinach eus ar Poatou. Nevez bet oa o kaout an hini a dlie beza prestik goude ar c’hardinal Macchi evit en em glevet gantan diwarbenn an doare ma vije digemeret ar belerined gant ar pab, antronoz.\nPelerined an aotrou-ma, i hepken, o doa urz da vont en deiz-se dirak ar pab, rak Pi IX n’oa ket yac’h d’an ampoent, hag ez oa red miret outan d’en em skouiza re. Houma oe an diveza gwech d’ar belerined da veza digemeret en doare ze.\nP’edo Ao. Montergon o tont eus an hostaliri ’leac’h ma tis kenne, eur vaouez a renk izel, « eus Bro-C’hall », emezi, deuet da Rom ganti he-unan, a c’houlennas outan’an aotre da vont an tronoz da welet ar pab.\nAr c’houlennerien hag ar goulennerezed evel houma a zo ana vezet mat gant ar re a zo e penn ar pelerinachou, ha n’eo ket me a gavo abeg enno ma teuont d’o c’has kempennik da vale diwar o zro.\nAr vaouez-ma na oe ket kaset da vale koulskoude ; he doare vat a bedas eviti d’ar c’henta taol lagad great warni : paour oa, na bras na bihan, treutik ; roet e vije d’ezi daou-ugent vloaz. He dilhad o doa great o amzer, kempenn oant avat.\nE berr gomzou, gant eur vouez lentik mes leun a fizians, e tisklerias he buez d’an aotrou. Eus Breiz-Izel oa, ha Gabriella ar Yeoded a read anezi, ganet e Lanuon, el leac’h ma veve diwar boan he diwreac’h war an neza.\nSavet oa c’hoant ganti pell a yoa da vont da welet ar pab Pi IX. N’helle ket herzel gant ar c’hoant se, ha mont a ranke, koustche pe goustche, ha goude ma vije red d’ezi mont war droad betek Rom, o veva diwar an aluzen, evel en doa great sant Benead Labr. He c’hovesour a viras outi da zeveni he mennoz, o veza ne\nAdtapet diwar « https://br.wikisource.org/w/index.php?title=Pajenn:Ar_Prat_Rimadellou_brezonek,_1911.djvu/161&oldid=161398 »\nKemmoù diwezhañ degaset d'ar bajenn-mañ d'an 3 Mae 2020, da 22:22.


Mignon ar c’hoad | YA! Keleier e brezhoneg - kazetenn sizhuniek enlinenn\nKeleier » Ekologiezh » Mignon ar c’hoad\n18 / 12 / 2017 | Ekologiezh | Commentaires fermés sur Mignon ar c’hoad\nAbaoe 45 bloaz e vez Yvon Bellec o labourat ar c’hoad, en diavaez eus e amzer labour da gentañ, a-raok krouiñ e stal, Amibois.\nPa oa yaouank dija e kare krouiñ c’hoarielloù e koad evel marc’h-brañsigell e vreur. Met d’ar mare ma rankas labourat ez eas war hentoù all, war-zu ar gounidvouederezh. Alies-mat e klaske ober gant ar c’hoad met diaesoc’h-diaesañ dezhañ, aloubet ma vez an embregerezhioù gant alu, gant urzhiataerioù. D’ur poent bennak, pa ranke labourat en 3×8 e krogas da implij e amzer vak da sevel c’hoarioù. A-drugarez d’e implijer, ar Sill, e c’hellas mont d’ober stajoù er Jura, e Dôle, evit deskiñ ar vicher, ar mod d’ober met ivez ar c’hondisionoù surentez. Eno e kejas gant Yves Fertier, a oa o klask kaout e pep departamant unan da stummañ war an teknikoù-se. Savet e voe ur gevrat etrezo, evit termeniñ an doareoù-ober, an dachenn ma c’helle pep hini bezañ mestr… Er bloavezhioù 2000, e-kreiz un diwaskadenn, e kave menuzer Plougasnou ijin e-leizh. Hag eñ d’en em lakaat war e gont, evel arzour emren, etre 2002 ha 2005. Met labourat a rae re da geñver ar pezh a voe aotreet gant ar statud-se. E 2005 e kroue Amybois, un anv krouet gant implij lizherenn gentañ anv-bihan tud e familh, A evit e wreg Anne-Marie, M evit e vab Mikael, menuzer eveltañ, Y, lizherenn gentañ e anv-bihan… “Met buan hon eus gwelet e oa gwelloc’h ober gant un “i” e plas un “y”. emezañ.\nGant an amzer en deus desket ar mod d’ober. “Dav eo selaou an dud, a lavare din an aotrou Fertier.” a ziskleir-eñ evit reiñ da gompren en deus savet kalz c’hoarioù diwar selaou an dud o chom er Jura, ar skolaerezed eus ar vro… Dibabet en deus kaout e stal en e di, evel ma ra tud ar Jura, kuit da vrasaat anezhañ pa oa ret. Memes m’en deus savet ur c’hant bennak a objedoù en deus komprenet e ranke dibab lod anezho, un 30 bennak, domino, kazeg-koad pe c’hoazh miltamm, hag ober kementadoù brasoc’h anezho, etre 15 ha 60, dre ma felle dezhañ gwerzhañ anezho d’ur priz dereat, etre 15 ha 25€. “Pa vez keroc’h ne vez ket gwerzhet.” emezañ.\nKalz a objedoù a sav, hep sikour ur plan. “A-wechoù eo trawalc’h din santout ar mod d’ober. Ha war-lerc’h kaout bolontez da gas al labour da benn. Bolontez a vank kalz gant ar re yaouank. Evit se n’eus ket ur bern tud dedennet evit mont war ar vicher, eveldon. Ingal e vezan o labourat, o prederiañ, sadorn, sul…”\nTroet eo war ar produiñ. Kregiñ a ra gant an dibab gwez – haleg, siprez, douglas, kistin, derv… eus bro Montroulez, Gwerleskin… – pilañ anezho, ober plankennoù 27mm ganto, lezel anezho da sec’hiñ ez-naturel. E wreg an hini eo a ra war-dro ar gwerzh, troet ma vez muioc’h war an daremprediñ tud.\nOber a ra kalz a labour diouzh ar goulenn met kemer a ra amzer. “Bremañ, p’emaon war ma leve abaoe 3 miz, e kendalc’hin gant ar pezh am eus c’hoant da vat. N’ez in ket mui da derriñ ma fenn, betek ur sizhunvezh-pad, gant c’hoariell pe c’hoariell.” Met anzav a ra ivez eo diaesoc’h-diaesañ dezhañ kemer vakañsoù, ken plijet m’en em gav gant e labour.


Pajenn:Instructioneu santel ar er gurionnéeu principal ag er religion, 1790.djvu/158 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/158\na Sale, groeit ur hontrad guet hou tead, eit ne larou guir a pe santehait hou c’oal imur. 2.° Hum dènnet ag en occasion mar dai possibl deoh, pé souffret guet patiantæt, hac hou toustér e changeou bean en hani-zou é colèr. 3.° Goulènnet liès guet Doué er græce de dorrein hou fal imur, rac un dra caërroh-è, é-mé er Speret-Santel, feahein er golèr, eit gounid ur guær. 4.° Diazéet sonn én hou calon er honzeu-men : Désquet gueneign, é-mé hur Salvér, é hon douce hac humbl a galon, ha hui e gavou er peah d’hou c’ineanneu. 5.° Mar e hoès er malheur de golèrein, ne faut quet, é-mé S. Paul, ma cousquou en heaul ar hou colèr. Cousquèt guet er golèr e zou cousquèt guet ur serpand. (Leinet er Chapistreu VIII ha IX, Parti III ag er Vuhé devod).\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/158&oldid=128690 »


Accueil / Lec'h / Breizh / Un displeger verboù, kezako ?\nPer Morvan 23 November 2018\nUn displeger verboù a zo e bed an urzhiataerezh ur meziantig hag a ziskouez d’an dud penaos e tispleger ar verboù. Kinniget e vez dindan stumm un daolenn holl stummoù displeget ur verb. Gwelet e vo penaos neket ken simpl ha se hag ouzhpenn da se perak e rankfe Yann brogrammour brezhoneger lakaat e-barzh e soñj sevel un ostilh ken mat ha se.\nPa ’z aer war lec’hienn Le conjugueur du Figaro e c’haller kavout meur a ditour e laez kleiz an daolenn evit kement verb a lakait displegañ gant ar meziant. Lavarout a ra deomp Le conjugueur du Figaro amañ eus peseurt strollad e vez ar verb, gant peseurt verboù skoazell e vez displeget ivez hag un nebeud titouroù all. Kinnig a ra an displeger verboù-mañ ur mod da zisplegañ ar verboù er stummoù : benel, gouzañv, emober, goulennata ha nac’hañ. Setu arc’hweladurioù (fonctionnalités) hag a zo speredek. Ha lod all a vefe evit ar brezhoneg hag a vefe ken speredek all ? Marteze peseurt mod ober hep ar stumm emober en ur implijout an araogennoù a vez implijet gant ar verb. Met marteze ivez kinnig ul listenn eus an araogennoù a vez implijet gant ar verb, ar pezh a zo disheñvel a-walc’h diouzh ar galleg. Gwelloc’h e vefe marteze a-walc’h ma vefe kombodigoù da glokaat (gant un destennig e-kichen o tisplegañ petra c’hoarvezo pa glokait ar c’hombodig) e-plas ar sistem hag a zo bet lakaet amañ e-plas gant skipailh Le conjugeur du Figaro pouezañ war “conjuguer au féminin” “conjuguer à la voix passive” “se conjuguer” “conjuguer ?” “ne pas conjuguer”, met e fin ar gont ar memes tra a c’hoarvezfe. Sellomp ouzh an daou arc’hweladur interesant hag a zo ouzhpennet ivez “Imprimer” ha “Exporter vers Word”, pa gliker war “imprimer” e lak da vont en-dro an argerzh moullañ, anat deoc’h, met mirout a ra furmad ar bajennaozañ, ar pezh a zo soutiloc’h da lakaat e plas. Ha pa gliker war “Exporter vers Word” e kas war-eeun e-barzh ur meziant skrivañ el lec’h ma vo adkavet an daolenn gant ar memes kinnig. Na pegen speredek eo an dra-se c’hoazh. Yann brogrammour a c’hello kemer harp war ar mennozhioù-mañ.\nSed aze ar pezh a weler war Le conjugeur du Figaro ha lec’hiennoù all.\nTaolomp ur sell bremañ ouzh taolenn an displegañ-verboù hag e vod ma vez aozet. Aozet e vez e kolonennoù bevennet sklaer a-walc’h dre an amzerioù simpl da gentañ ha da eil ma vezont kevrennek. Diskouezet e vez splann gant ul liv disheñvel pehini eo an tamm eus ar verb hag a cheñch ha pehini na cheñch ket. Amañ c’hoazh e vo ret kemer ar mennozh-se evit ar brezhoneg, met an taol-mañ en ur ziskouez splann e vez kazimant bepred ar memes lostgerioù da zisplegañ ar verboù, n’eus nemet ar bogalennoù a verk an amzer peurvuiañ. Setu ma vo ret kaout ul liv evit ar vogalenn hag unan evit al lostger a verk gourioù an displegañ verboù. Met ouzhpenn-se a zo c’hoazh. War Le conjugueur du Figaro e vez posupl klikañ war anv an amzerioù evit bezañ adkaset betek ur bajenn internet gant an holl ditouroù diwar-benn an amzer-mañ.\nE traoñ an daolenn e c’haller gwelet un nebeud titouroù diwar-benn ar verb. Diskouezet e vez anv ar reolenn yezhadur a vez implijer en ur ober gant ar verb a skriver evit gouzout hiroc’h diwar-benn ar mod ma vez displeget, met gwelet e vez ivez, un nebeud heñvelsterioù dezhañ. Kavet e vez ur rubrikenn anvet : emploi du verbe “X” – enni e vo kavet ma vez ur verb tre pe ma ne vez ket, ma c’haller implijout ar stumm emober pe get. Hag evit echuiñ ganti e kaver e traoñ tout ar bajenn verboù gant ar memes doare da vezañ displeget. E brezhoneg e vo ret kaout un arc’hweladur o kinnig ar verboù direizh kentoc’h, lojikoc’h e vefe, rak nebeut-nebeut anezho a zo. Gellout a reer kavout ivez ul listenn eus ar verboù bet displeget da ziwezhañ war tu-kleiz ar skramm.\nKement-se evit lavaret e c’haller ober ostilhoù simpl hag a servijo d’an holl, ret e vo ober e seurt ma vint hegerz e brezhoneg, galleg, saozneg. Ha neket e brezhoneg hepken, evit ma vint hegerz d’ar muiañ a dud posupl. Kement-se a c’hallo bezañ kinnig evel lugant (plug-in) e-barzh LibreOffice, Firefox hag un aridennad meziantoù all, pe chom ur meziant distag anezhañ.\nShare the post "Un displeger verboù, kezako ?"\n> Per Morvan\nEzel eo Per Morvan eus ar gevredigezh An Drouizig abaoe daou vloaz bremañ. Kemer a ra perzh e-barzh troidigezh 100 meziant/arload e brezhoneg. Labourat a ra evel animatour en ur skol Diwan ha reiñ a ra kentelioù noz er greizenn stummañ Skol an Emsav. War ur master 2 war ar brezhoneg eman er mare-mañ ha studial a ra un difazier yezhadurel hag e varregezh da zifaziañ ar c’hemmadurioù e brezhoneg. Er mare-mañ e klask ivez ober e-seurt ma kenlabourfe An Drouizig gant Ofis ar Gallaoueg.


Angharad James - Wikipedia\nAngharad James (1677–1749) a oa un delennourez hag ur varzhez kembraek.\nGanet e oa bet en atant Gelliffrydau e Baladeulyn, e Dyffryn Nantlle, e hanternoz Kembre d'ar 16 a viz Gouere 1677. Dimeziñ a reas da William Prichard, ur gwaz kalz koshoc'h egeti hag a oa o terc'hel un atant e Cwm Penamnen, er c'hreisteiz da Dolwyddelan. Bevañ a reas e Tai Penmaen ar peurrest eus he buhez, ha derc'hel a reas da labourat an douar hec'h-unan p'en em gavas intañvez. Mervel a reas d'ar 25a viz Eost 1749 ha beziet e voe en iliz Santez Gwyddelan e Dolwyddelan.\nUn delennourez ampart e oa ha lakaat a rae he devezhourien da zañsal war an tonioù sonet ganti.\nUr varzhez e voe ivez, unan eus nebeud a verc'hed o deus tapet brud gant o barzhonegoù kembraek. Dornskridoù zo chomet war he lerc'h hag a zo miret e Levraoueg Vroadel Kembre en Aberystwyth. E-touez ar skridoù-se ez eus ur marvnad savet war-lerc'h marv he mab 16 vloaz hag unan all savet war-lerc'h marv he gwaz.\n↑ Nia Mai Jenkins, '‘A’i Gyrfa Megis Gwerful’: Bywyd a Gwaith Angharad James', Llên Cymru Volume 24 (2001)\n↑ Owen Thomas, D.D., Cofiant Y Parchedig John Jones, Talsarn (Wrexham 1874)\n↑ John Ellis Jones, 'Bedd Angharad James O Benamnen, Dolwyddelan', Transactions of the Caernarvonshire Historical Society, Volume 45 (1984)\n↑ Ceridwen Lloyd-Morgan Women and their poetry in medieval Wales in Women and Literature in Britain 1150-1500 ed. Caroline Meale (1996)\n↑ Nia Mai Jenkins\nAdtapet diwar « https://br.wikipedia.org/w/index.php?title=Angharad_James&oldid=1820248 »\nKemmoù diwezhañ degaset d'ar bajenn-mañ d'an 8 Gen 2019, da 21:11.


Stourm difenn ar paludoù er bloavezhioù 1970 | Becedia\nAr paludoù-holen e deroù ar XXIañ kantved\nUn tamm sell ouzh an istor\nStourm difenn ar paludoù er bloavezhioù 1970\nAozer : Hubert Chémereau / Genver 2017\nPerzh eus arzh Breizh ar c’heginañ eo deuet holen Gwenrann da vezañ. Koulskoude e oa bet darbet da paludoù Gwenrann mont da get er bloavezhioù 1970, e anv ar vodernelezh hag evit brasañ gounid ar varc’hadourien betoñs hag an embregerezh Salins du Midi dalc’het gant trafikourien-madoù ar bank La Hénin, skoazellet gant dilennidi zo, Olivier Guichard, maer ar Baol ha gwaz leal de Gaulle en o fenn. Kerkent ha ma oa bet splann an dañjer, pa oa bet atredet holeneier diwezhañ ar Baol, e oa en em gavet difennerien an natur hag ar baluderion a-unan evit talañ ouzh an distruj da zont. Sklaer e oa evit ar re gentañ ne vije dazont ebet d’an holeneier ma c’h afe micher ar baluderion da get. Splannoc’h c’hoazh e teuas an dañjer da vezañ pa voe kaoz a sevel hent-tro bras ar Baol a vije bet goloet gantañ ul lodenn vat eus ar paludoù ha stanket red an dourvor war-zu ur c’halz a holeneier.\nKreñvaet e oa bet ar stourm o sevel ur GFA (ur genberc’henniezh war ur font douar-labour) evit herzel ouzh an hent-tro hag evit staliañ paluderion yaouank. Er bloavezhioù tomm-se e kemeras emsav ekologour-breizhat Bro-Wenrann ur perzh bras er stourm. En em ledañ a reas ar genskoazell c’hoazh pa savas simmidi porzh Sant-Nazer ouzh dilestradeg holen ar Mor-Kreizdouar. E 1979, gant ar berzh a rae ar GFA, e voe divizet skorañ gwelloc’h ar vicher o sevel ur greizenn stummañ paluderion nevez.\nUn arouez kreñv ha sanket don e spered tud Bro-Wenrann eo ar paludoù. Kement-mañ oa bet degaset splann war-wel e 1971 pa oa bet savet Ti ar Baluderion gant kelc’h keltiek Baz-Selag, ur beñveg hollret anezhañ evit brudañ paludoù Gwenrann da heul o azginivelezh er bloavezhioù 1980.\nGwenn-rann, n4 p1 et n2 p3 - Coll. Musée des marais salants [pdf - 1.9mo]


Kaozeal:Arzhur III (dug Breizh) - Wikipedia\nKaozeal:Arzhur III (dug Breizh)\nAdkas eus Arzhur III (dug Breizh) da Arzhur III[kemmañ ar vammenn]\nN'eus nemet e Breizh ez eus duged anvet Arzhur. Arzhur III zo trawalc'h d'am soñj: n'eus nemet unan er bed. Memes tra evit an daou all a-rao dezhañ. Bianchi-Bihan 15 Meu 2009 da 23:03 (UTC)\nCheñchamant titl graet un tammig re brim marteze pa weler kement-mañ:.--Trec'hlid mitonet 19 Gwe 2011 da 18:37 (UTC)\nFentus marteze, met ne gomprenan ket. Kornichonet ma spered sur a-walc'h . Bianchi-Bihan 19 Gwe 2011 da 18:39 (UTC)\nMoaien 'vefe d'ober gant Arzhur III (film) moarvat. Kavout a reer avat, Arzhur, Priñs Kembre (1486–1502) --Kadwalan 20 Gwe 2011 da 10:24 (UTC)\nNeb a garo plediñ gant ar film(où)-se a raio: ne welan ket petra a gemm evit hon dug. Kontrol da lod ha ne sellont ket mat ( Daoulagad o deus ha ne welont ket, Jeremi 5/21 ha Koran 7/79) on sur n'eo ket Arzhur III eo anv ar film. Bianchi-Bihan 20 Gwe 2011 da 10:39 (UTC)\nGwir eo :Arthur 3: The War of the Two Worlds--Kadwalan 20 Gwe 2011 da 10:48 (UTC)\nUn istil eo kentoc'h "the war of the two worlds" evel evit fr:L'Âge de glace 3 : Le Temps des dinosaures da skouer. An den istorel "Arzhur III" en devoa un istitl ivez: "dug Breizh".--Trec'hlid mitonet 20 Gwe 2011 da 11:19 (UTC)\nKomzomp eus wikipedia: aesoc'h e kavan Arzhur III peogwir e labouran war ar pennadoù-se a-wechoù, evel Konan II, ha re all, hag aesoc'h eo un anv berr hep istitl evit labourat. Piv zo kontrol, ha perak? D'ober al labour pe da c'hoari hepken? Bianchi-Bihan 20 Gwe 2011 da 11:22 (UTC)\nNe gomprenan ket. Gwelet a ran eo Konan II (dug Breizh) titl ar pennad.--Trec'hlid mitonet 20 Gwe 2011 da 12:21 (UTC)\nTitl diezhomm d'am meno, met un adkas zo, ret evit labourat, neuze e c'hallan labourat ha n'an ket da ober brezel evit kement-se, hervez gizioù nevez. Gwir eo: faziet e oan: war an 3 C'honan all eo em eus labouret dreist-holl. Bianchi-Bihan 20 Gwe 2011 da 14:09 (UTC)\nN'on ket a-enep ar c'hemm degaset. Moaien zo lakaat an istitl evit ar film mar bez ezhomm, evel er wikioù all.--Kadwalan 20 Gwe 2011 da 22:42 (UTC)\nKavout a ra din ez eur aet kalz re vuan. Bremañ en em gaver gant Arzhur III ent-berr met gant Arzhur Iañ (dug Breizh) hag Arzhur II (dug Breizh) ha gant ar braz eus duged all Breizh eo ar memes tra, gant un nebeud nemedennoù (evel "Breizh" hepken a-wechoù e-lec'h "dug Breizh"). Ha setu torret ar seurt kempoellded a oa. Keit ha ma vo labouret diwar froudennoù kentoc'h eget diwar studi unvanded ar c'hinnigoù hag efedoù ar cheñchamantoù, en em gavimp gant traoù kamm evel-se.--Trec'hlid mitonet 21 Gwe 2011 da 06:48 (UTC)\nMa'z eo kamm an traoù eo peogwir emaomp war ur wikipedia, ha n'eus ket a renerien, goude ma klask lod bezañ, hag e labour an dud evel ma c'hallont. Ouzhpenn e plij da lod all lakaat reolennoù a-raok ober al labour, pa wel ar re a ra al labour pegen droch e vez reolennoù zo, ha reolennoù zo hag a oa a bouez dec'h d'ur Benoni (hag a serre ur gont evit ur virgulenn) a zo peuzankouaet hiziv. Neuze e vez un tamm dizurzh evel-se. Ha neuze? Gant kaozeal ha kemer amzer e c'haller gwellaat an traoùigoù-se. Pe en un doare sioul, pe en un doare all. Bianchi-Bihan 21 Gwe 2011 da 08:21 (UTC)\nLakaomp e vefe a bouez lakaat an anv evel-hen: Arzhur III (dug Breizh). Hogen dug pe Dug? roue pe Roue? impalaer pe Impalaer? Dibab ur reolenn? Lakaomp c'hoazh. Met seul niverusoc'h ar reolennoù seul aesoc'h ankouaat anezho, seul diaesoc'h kenlabourat da dud nevez. Ha ma ne vefe lakaet nemet anv ar vro? Sed ur reolenn aes da vihanañ.\nEvit labourat avat eo kalz aesoc'h ober gant Arzhur III evit al liammoù. Neuze? Adkas ha mat pell zo! Laouen an holl? Bianchi-Bihan 21 Gwe 2011 da 08:54 (UTC)\nPerak nompas ober un adkas eus Arzhur III da Arzhur III (dug Breizh)? Evel se Bianchi bihan en defe un adkas berr ha chom a rafe titl ar pennad heñvel ouzh re an duged all--Kadwalan 21 Gwe 2011 da 13:23 (UTC)\nMat din.Bianchi-Bihan 21 Gwe 2011 da 13:38 (UTC)\nMat eo din ivez.--Trec'hlid mitonet 21 Gwe 2011 da 18:15 (UTC)\n--Kadwalan 21 Gwe 2011 da 18:33 (UTC)\nEvel-se e vez graet ivez e saozneg pe e galleg : pa glasker Arthur III er Wikipediaoù-se en em gaver gant ar pennadoù en:Arthur III, Duke of Brittany pe fr:Arthur III de Bretagne. --Llydawr 22 Gwe 2011 da 06:40 (UTC)\nAdtapet diwar « https://br.wikipedia.org/w/index.php?title=Kaozeal:Arzhur_III_(dug_Breizh)&oldid=1056868 »\nKemmoù diwezhañ degaset d'ar bajenn-mañ d'an 22 Gwe 2011, da 06:40.


Mengleuz - Wikipedia\nUr vengleuz zo ul lec'h ma vez tennet danvezioù fetis eus an douar.\nDindan an amzer emañ ar mengleuzioù evit eztennañ ar vein pe ar pri implijet er sevel tiez, ar mein-glas en o zouez. Ar pri-gwenn (kaolin e galleg) a vez eztennet diouzh mengleuzioù digor koulz ha dre gleuziañ ribouloù. Ret e vez kleuziañ ribouloù evit klask danvezioù priziusoc'h all evel ar metaloù (houarn, kouevr, aour, arc'hant, plom, staen, aour-gwenn, talk...). Graet e vez min ivez (diwar ar galleg mine) eus ar mengleuzioù-se. An holl vengleuzioù a zo renet dindan kod ar mengleuzioù e Bro-C'hall. Hervezañ ret eo goulenn digant ar velestradurezh un aotre evit eztennañ a-yoc'h traoù eus an douar.\nDanvezioù pennañ eztennet eus douaroù BreizhAozañ\nSell ouzh Mengleuzerezh e Breizh\nP'eo ledenez Breizh ur rann eus an tolzennad karregadoù bras ha kozh-tre a ya d'ober an torosad Arvorig ez eus meur a vetal ha meur a seurt maen a c'hell bezañ eztennet. Sell ouzh douarouriezh Breizh.\nHiziv e vez eztennet un tammig houarn hag uraniom ha kalzik a garregadoù : greuvaen (50% eus produadur Bro-C'hall), pri-gwenn e Berrien, kerfalit e Groñvel.\nGwechall e veze mengleuzioù staen (korvoet en Henamzer hag e dibenn ar XXvet kantved), plom hag arc'hant (mengleuzioù An Uhelgoad, Pont-Pagan, Henwig-ar-C'houenon), maen-glas (pe sklent) kavet e-leizh e Menez Are, met serret diwar kevezerezh mengleuzioù Anjev ha Spagn.\nAdtapet diwar « https://br.wikipedia.org/w/index.php?title=Mengleuz&oldid=1638311 »\nKemm diwezhañ d'an 16 Ebr 2015 da 13:21\nKemmoù diwezhañ degaset d'ar bajenn-mañ d'an 16 Ebr 2015, da 13:21.


Bronneged - Wikipedia\n(Adkaset eus Bronnek)\nIsskourad : Vertebrata\n(koala, kangourou, etc.)\n(moc'h, jirafenn, buoc'h, etc.)\n(balum, c'hwezher, delfin, etc.)\n(ki, leon, arzh, etc.)\n(gorilh, chimpanze, den, etc.)\n(minoc'h, desman, goz, etc.)\n(konikl, gad, etc.)\n(gwiñver, razh, logod, etc.)\n(marc'h, frikorneg, etc.)\nRummatadur filogenetik :\nAr bronneged a zo un takson a renker er mellkeineged ha renket e vezont hervez ar boaz evel ur gevrennad abaoe Carl von Linné a rae Mammiferae (liester ar ger latin Mammifera) anezho. Unskourrennek eo an taxon-mañ a greder. Gourdadoù heñvel o deus bet ar bronneged ouzh re ar skrampviled ha re al laboused, an tri anezho o vezañ renket e takson an amnioted.\nAr fosiloù koshañ a zo bet deiziataet war-dro 220 milion a vloavezhioù e-pad amzervezh an Trias. An diforc'h diouzh ar skrampviled eo an disparti a weler etre eskern ar skouarn diabarzh hag an iskarvan.\nAn anv bronneged a zeu eus ar bronnoù o deus ar parezed evit magañ o mennoù gant o laezh. Gwagrennoù ar bronnoù a zeu eus kemmadur ul lodenn eus ar gwagrennoù-c'hweziñ.\nAr bronneged o deus ur gwad tomm hag e-touez al loened heñvelgwrez e vezont renket. Peurliesañ e vez o gwrez diabarzh padus ha war-dro 36-39° Celsius. Kemmus eo gwrez ar mennoù hag hini ar monotremed, ar gsenartred hag ar re a ya da c'hoañvaat. Daoust dezho bezañ ganet war an douar hag azazaet d'ar vuhez warnañ da gentañ, e kaver meur a hini azazaet d'ar vuhez dourel pe vorel.\nWar-dro 5400 spesad bronneged a zo, rummataet e 29 urzhiad, 153 c'herentiad ha 1200 genad.\n1.1 Ar c'hlopenn\n1.2 An dent\n1.3 Peurrest eus ar skeledenn\n1.4 Gwiadoù war-c'horre\n1.5 Perzhioù heverk all\n2 Doareoù d'en em vagañ\nSinapsided eo ar bronneged. Gant div skodenn an askorn kilpenn eo koublet ar c'hlopenn ouzh an atlas, mell kentañ ar gouzoug. Bras a-walc'h eo volum ar c'hlopenn (ma keñverier anezhañ ouzh hini ar stlejviled da skouer) ha dre-se e c'hell degemer un empenn hag un ilpenn brasoc'h.\nDiv lodenn a ya d'ober kavenn ar genoù : e krec'h, lodenn ar c'hwesha hag an analiñ, hag en traoñ, lodenn ar chaokat. Dispartiet eo an div lodenn-se gant ur framm askornek ha diwar-se e c'hell ar bronneged analiñ ha chaokat er memes koulz. Un askorn nemetañ a ya d'ober ar garvan draoñ, koublet ouzh askorn an ividig.\nTri askorn bihan a ya d'ober ar skouarn grenn : ar stleug, ar morzhol hag an annev.\nLodenn galetañ ar skeledenn eo an dent ha dre-se n'anavezer bronneged karrekaet 'zo nemet diwar o dent.\nAzasaet int ouzh ar pezh a vez debret gant al loen (kig, plant...). Lod eus ar bronneged zo dizant (ar merienaerien, ar pangolined, al lezireged...).\nPeurrest eus ar skeledennAozañ\nAn darn vrasañ eus ar bronneged o deus seizh mell-gouzoug (c'hwec'h gant an ejened-mor hag an ounaoued ha nav gant lezireged ar genad Bradypus).\nBez' o deus pevar ezel (pe aspadennoù anezhe d'an nebeutañ, evel gant ar morviled da skouer), ul livenn-gein, kostezennoù hag ul lienenn-gig.\nAr blev a servij da reoliñ gwrez korf ar bronneged. Diorroet int e stummoù ispisial gant loened 'zo (pikoù an hoc'hed-dreinek, plakennoù an tatoued...)\nPerzhioù heverk allAozañ\nDispartiet eo kalon ar bronneged e daou gofig ha div skouarnig. An holl o deus gwagrennoù-laezh hag e vagont o re vihan gant al laezh produet gant ar parezed. An darn vrasañ o deus bronnoù, nemet loened an urzhiad Monotremata (an ornitorinked hag an ekidneed).\nDoareoù d'en em vagañAozañ\nMeur a zoare d'en em vagañ a zo gant ar bronneged, lod anezho a zo hollzebrerien, reoù all kigdebrerien ha reoù all geotdebrerien. E-touez ar c'higdebrerien e kaver ar preizherien efedusañ hag ar pennoù-kizhier dreist-holl.\nAdtapet diwar « https://br.wikipedia.org/w/index.php?title=Bronneged&oldid=1851591 »\nDernière modification le 13 Her 2019, à 20:09\nKemmoù diwezhañ degaset d'ar bajenn-mañ d'an 13 Her 2019, da 20:09.


Lañset eo ar raklec’hienn Stal.bzh ! — Mignoned ar brezhoneg\nLañset eo ar raklec’hienn Stal.bzh !\nD’an 20 a viz C’hwevrer eo bet lakaet ur rak-lec’hienn Stal.bzh en-linenn dija. Savet eo bet ar stumm gentañ-se evit ma c’hellfe an embregerezhioù en em enskrivañ ha krouiñ ur fichenn evit o stal. Ar pal a zo reiñ amzer dezho da grouiñ ur gont evit ma vo tu da implijerien al lec’hienn kavout embregerezhioù kerkent ha ma vo lañset al lec’hienn evit an holl d’an 8 a viz Even. Ur bedadenn dre lizher evit lakaat e anv a zo bet kaset da ouzhpenn mil embregerezh. Renablet int bet gant ar gevredigezh, dre m’o deus marteze ul liamm gant ar brezhoneg. Ul lodenn vat anezho n’int ket anavezet gant dougerien ar raktres avat. Setu perak e vo laouen ar gevredigezh Mignoned ar brezhoneg gouzout peseurt embregerezhioù a c’hell kaout o flas war al lec’hienn www.stal.bzh. Pep hini a c’hell kas titouroù neuze dre bostel d’ar chomlec’h contact(at)stal.bzh pe oc’h en em lugañ war-eeun war ar rak-lec’hien www.stal.bzh.


Katekiz historik/Eil Gévren - VII Gentel - Wikimammenn\nKatekiz historik/Eil Gévren - VII Gentel\nF. Trémeau, 1826 (p. 68-70)\n◄ VI Gentel. Eûz ar Spéred-Santel. VII Gentel. Eûz ann Iliz. VIII Gentel. Eûz a Gen-unvaniez ar Zent. ►\nEûz ann Iliz.\nAnn Iliz eo ar stroll eûz ann dud léal, da lavaroud eo, eûz ar ré a zervich Doué hervez ar wîr lézen péhini en deûz desket hé-unan. Ann Iliz a zô unan, katolik hag abostolik. Unan eo, ô véza ma eo eur strollad reizet mâd, eur c’horf eûz a béhini Jézuz-Krist eo ar penn. Na hell két éta béza rannet ; ar ré en em rann diout-hi, é-c’hîz ann hérétiked hag ar chismatiked, a choum er-méaz ; hôgen na réont kéd eunn Iliz all. Ével eur bréac’h pé eunn ézel all eo péhini a zô rannet eûz ar penn. Ann hérétiked eo ar ré a zesk eur gélénadurez ha né kéd hini ann Iliz ; ar chismatiked eo ar ré a fell d’ézhô ôber eur c’horf a dû. Ann Iliz a zô santel dré hé c’hélénadurez ; dré hé sakramanchou, dré hé fenn, péhini eo Jézuz-Krist, ha dré galz eûz hé memprou ; rak n’int két santel holl ; ann Iliz é deûz enn hé mesk war ann douar eunn niver brâz a dûd fall, hag er varn zivéza eo é vézô gréad ar rann anézhô. Ann Iliz a zô katolik, da lavaroud eo, hollek, ô véza ma eo skignet dré ann holl amzeriou ha dré ann holl lec’hiou. Ann hévéleb Iliz eo péhini é deûz padet adaleg Adam, Noé, Abraham hag ann holl Dadou-brâz bété Moizez. Adalek Moizez, ar Véleien-vrâz diskenned eûz hé vreûr Aaron, hô deûz padet bété Jézuz-Krist ; hag abaoé Jézuz-Krist éc’h anavézomp ann holl heûliadur eûz ar Babed a zô bét goudé Sant-Per, Ann Iliz a zô skignet dré ann holl vrôiou eûz ar béd, ha dré-holl é deûz eunn hévélep feiz hag en em zervich eûz ann hévélép sakramanchou. Abostolik eo hanvet, ô véza ma vîr kélénadurez ann Ébestel, hag ô véza ma pign ann heûliadur eûz hé Eskeb bétég ann Ébestel, dreist-holl enn Iliz Romen, é péhini é gourc'hémenn ar penn gwéluz eûz ann Iliz hollek.\nGoulenn. Pétra eo ann Iliz. Lavar. Ar stroll eûz ann dud léal dindân eunn hévélep penn. G. Pétrâ eo ann dud léal. L. Ar ré a heûl ar wir lézen. G. Péhini eo ar wir lézen. L. Ann hini en deûz desket Doué hé-unan. G. Péré eo merkou ar gwir Iliz. L. Ma'z eo unan, santel, katolik hag abostolik. G. Pénaoz ef-hi unan. L. O véza ma eo unanet dindân eur penn hép-kén. G. Piou eo hé fenn. L. Jézuz-Krist. G. Ha né deûs-hi kéd ivé eur penn gwéluz war ann douar. L. Ia, ar Pâb, péhini a zô é léac’h Sant Per. G. Pétrâ eo ann hérétlked. L. Ar ré a fell d’ézhô ôber eunn Iliz nevez a dû. G. Pénaoz ann lliz ef-hi santel. L. Dré hé c’hélénadurez, hé sakramanchou hag hé fenn, péhini eo Jézuz-Krist. G. Hé holl vemprou hag hî a zô santel. L. Nann, béz’ éz eûz enn hô mesk ré-vâd ha ré-fall bété deiz ar varn. G. Pétrâ eo da lavaroud Iliz katolik. L. Da lavaroud eo, Iliz hollek. G. Pénaoz ef-hi hollek. L. O véza ma en em skign dré ann holl amzeriou, adalek krouidigez ar béd. G. Hag en em skigna a ra ivé dré ann holl lec’hiou. L. Ia, ann hévéleb Iliz eo dré ar béd holl. G. Pétrâ eo da lavaroud abostolik. L. Évid diskouéza eo pénaoz é mîr kélénadurez ann Ébestel. G. Ha pétrâ c’hoaz. L. Pénaoz hé Eskeb a zô é léac’h ann Ébestel.\nAdtapet diwar « https://br.wikisource.org/w/index.php?title=Katekiz_historik/Eil_Gévren_-_VII_Gentel&oldid=146391 »\nKemmoù diwezhañ degaset d'ar bajenn-mañ d'an 9 Her 2018, da 12:20.